**Program:** **Programul Educație și Ocupare**

**Prioritate7. Creșterea calității ofertei de educație și formare profesională pentru asigurarea echității sistemului și o mai bună adaptare la dinamica pieței muncii și la provocările inovării și progresului tehnologic**

**Obiectiv specific:** **ESO4.5. Îmbunătățirea calității, a caracterului incluziv, a eficacității și a relevanței sistemelor de educație și formare pentru piața muncii, inclusiv prin validarea învățării non-formale și informale, pentru a sprijini dobândirea de competențe-cheie, inclusiv de competențe de antreprenoriat și digitale, precum și prin promovarea introducerii sistemelor de formare duală și a sistemelor de ucenicie (FSE+)**

**Acțiunea:** **7.e.7.Sprijinirea mobilității transnaționale de tip Erasmus+**

Anexă la Ordinul nr..................

Ghidul Solicitantului Condiții Specifice

Sprijin financiar suplimentar destinat studenților cu oportunități reduse care participă la mobilități studențești Erasmus+

2024

Contents

[1. PREAMBUL, ABREVIERI ȘI GLOSAR 6](#_Toc179368069)

[1.1 Preambul 6](#_Toc179368070)

[1.2 Abrevieri 6](#_Toc179368071)

[1.3 Glosar 7](#_Toc179368072)

[2. ELEMENTE DE CONTEXT 8](#_Toc179368073)

[2.1 Informații generale despre program 8](#_Toc179368074)

[2.2 Prioritatea/Fond/Obiectiv de politică/Obiectiv specific 9](#_Toc179368075)

[2.3. Reglementări europene și naționale, cadrul strategic, documente programatice aplicabile 10](#_Toc179368076)

[3. ASPECTE SPECIFICE APELULUI DE PROIECTE 11](#_Toc179368077)

[3.1 Tipul de apel 11](#_Toc179368078)

[3.2 Forma de sprijin (granturi; instrumentele financiare; premii) 11](#_Toc179368079)

[3.3 Bugetul alocat apelului de proiecte 11](#_Toc179368080)

[3.4 Rata de cofinanțare 11](#_Toc179368081)

[3.5 Zona/zonele geografică(e) vizată(e) de apelul de proiecte 12](#_Toc179368082)

[3.6 Acțiuni sprijinite în cadrul apelului 12](#_Toc179368083)

[3.7 Grup țintă vizat de apelul de proiecte 12](#_Toc179368084)

[3.8 Indicatori 15](#_Toc179368085)

[3.8.1 Indicatori de realizare 15](#_Toc179368086)

[3.8.2 Indicatori de rezultat 15](#_Toc179368087)

[3.8.3 Indicatori suplimentari specifici Apelului de Proiecte (dacă este cazul) 16](#_Toc179368088)

[3.9 Rezultatele așteptate 16](#_Toc179368089)

[3.10 Operațiune de importanță strategică 16](#_Toc179368090)

[3.11 Investiții teritoriale integrate 16](#_Toc179368091)

[3.12 Dezvoltare locală plasată sub responsabilitatea comunității 16](#_Toc179368092)

[3.13 Reguli privind ajutorul de stat 16](#_Toc179368093)

[3.14 Reguli privind instrumentele financiare 16](#_Toc179368094)

[3.15 Acțiuni interregionale, transfrontaliere și transnaționale 17](#_Toc179368095)

[3.16 Principii orizontale 17](#_Toc179368096)

[3.17 Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice 17](#_Toc179368097)

[3.18 Caracterul durabil al proiectului 18](#_Toc179368098)

[3.19 Acțiuni menite să garanteze egalitatea de șanse, de gen, incluziunea și nediscriminarea 18](#_Toc179368099)

[3.20 Teme secundare 18](#_Toc179368100)

[3.21 Informarea și vizibilitatea sprijinului din fonduri 19](#_Toc179368101)

[4. INFORMAȚII ADMINISTRATIVE DESPRE APELUL DE PROIECTE 19](#_Toc179368102)

[4.1 Data deschiderii apelului de proiecte 19](#_Toc179368103)

[4.2 Perioada de pregătire a proiectelor 19](#_Toc179368104)

[4.3 Perioada de depunere a proiectelor 20](#_Toc179368105)

[4.3.1 Data și ora pentru începerea depunerii de proiecte 20](#_Toc179368106)

[4.3.2 Data și ora închiderii apelului de proiecte 20](#_Toc179368107)

[4.3.3 Modalitatea de depunere a proiectelor 20](#_Toc179368108)

[5.CONDIȚII DE ELIGIBILITATE 20](#_Toc179368109)

[5.1 Eligibilitatea solicitanților și partenerilor 20](#_Toc179368110)

[5.1.1 Cerințe privind eligibilitatea solicitanților și partenerilor 20](#_Toc179368111)

[5.1.2 Categorii de solicitanți eligibili 21](#_Toc179368112)

[5.1.3 Categorii de parteneri eligibili 21](#_Toc179368113)

[5.1.4 Reguli și cerințe privind parteneriatul 21](#_Toc179368114)

[5.2 Eligibilitatea activităților 22](#_Toc179368115)

[5.2.1 Cerințe generale privind eligibilitatea activităților 22](#_Toc179368116)

[5.2.2 Activități eligibile 23](#_Toc179368117)

[5.2.3 Activitatea de bază 23](#_Toc179368118)

[5.2.4 Activități neeligibile 23](#_Toc179368119)

[5.3 Eligibilitatea cheltuielilor 24](#_Toc179368120)

[5.3.1 Baza legală pentru stabilirea eligibilității cheltuielilor 24](#_Toc179368121)

[5.3.2 Categorii și plafoane de cheltuieli eligibile 24](#_Toc179368122)

[5.3.3 Categorii de cheltuieli neeligibile 27](#_Toc179368123)

[5.3.4 Opțiuni de costuri simplificate. Costuri directe și costuri indirecte 27](#_Toc179368124)

[5.3.5 Opțiuni de costuri simplificate. Costuri unitare/sume forfetare și rate forfetare 28](#_Toc179368125)

[5.3.6 Finanțare nelegată de costuri 28](#_Toc179368126)

[5.4 Valoarea minimă și maximă eligibilă/nerambursabilă a unui proiect 29](#_Toc179368127)

[5.5 Cuantumul cofinanțării acordate 29](#_Toc179368128)

[5.6 Durata proiectului 29](#_Toc179368129)

[5.7 Alte cerințe de eligibilitate a proiectului 29](#_Toc179368130)

[6.INDICATORI DE ETAPĂ 29](#_Toc179368131)

[7. COMPLETAREA ȘI DEPUNEREA CERERILOR DE FINANȚARE 30](#_Toc179368132)

[7.1 Completarea formularului cererii 30](#_Toc179368133)

[7.2 Limba utilizată în completarea cererii de finanțare 30](#_Toc179368134)

[7.3 Metodologia de justificare și detaliere a bugetului cererii de finanțare 30](#_Toc179368135)

[7.4 Anexe și documente obligatorii la depunerea cererii 31](#_Toc179368136)

[7.5 Aspecte administrative privind depunerea cererii de finanțare 31](#_Toc179368137)

[7.6 Anexele și documente obligatorii la momentul contractării 32](#_Toc179368138)

[7.7 Renunțarea la cererea de finanțare 33](#_Toc179368139)

[8. PROCESUL DE EVALUARE, SELECȚIE ȘI CONTRACTARE A PROIECTELOR 33](#_Toc179368140)

[8.1 Principalele etape ale procesului de evaluare, selecție și contractare 33](#_Toc179368141)

[8.2 Conformitate administrativă – DECLARAȚIA UNICĂ 33](#_Toc179368142)

[8.3 Etapa de evaluare preliminară 34](#_Toc179368143)

[8.4 Evaluarea tehnică și financiară. Criterii de evaluare tehnică și financiară 34](#_Toc179368144)

[8.5 Aplicarea pragului de calitate 34](#_Toc179368145)

[8.6 Aplicarea pragului de excelență 34](#_Toc179368146)

[8.7 Notificarea rezultatului evaluării tehnice și financiare. 35](#_Toc179368147)

[8.8 Contestații 35](#_Toc179368148)

[8.9 Contractarea proiectelor 35](#_Toc179368149)

[8.9.1 Verificarea îndeplinirii condițiilor de eligibilitate 35](#_Toc179368150)

[8.9.2 Decizia de acordare/respingere a finanțării 36](#_Toc179368151)

[8.9.3 Definitivarea planului de monitorizare al proiectului 36](#_Toc179368152)

[8.9.4 Semnarea contractului de finanțare /emiterea deciziei de finanțare 36](#_Toc179368153)

[9. ASPECTE PRIVIND CONFLICTUL DE INTERESE 36](#_Toc179368154)

[10. ASPECTE PRIVIND PRELUCRAREA DATELOR CU CARACTER PERSONAL 37](#_Toc179368155)

[11. ASPECTE PRIVIND MONITORIZAREA TEHNICĂ ȘI RAPOARTELE DE PROGRES 38](#_Toc179368156)

[11.1 Rapoartele de progres 38](#_Toc179368157)

[11.2 Vizitele de monitorizare 38](#_Toc179368158)

[11.3 Mecanismul specific indicatorilor de etapă. Planul de monitorizare 38](#_Toc179368159)

[12. ASPECTE PRIVIND MANAGEMENTUL FINANCIAR 39](#_Toc179368160)

[12.1 Mecanismul cererilor de prefinanțare 39](#_Toc179368161)

[12.2 Mecanismul cererilor de plată 39](#_Toc179368162)

[12.3 Mecanismul cererilor de rambursare 39](#_Toc179368163)

[12.4 Graficul cererilor de prefinanțare/plată/rambursare 39](#_Toc179368164)

[12.5 Vizitele la fața locului 39](#_Toc179368165)

[13. MODIFICAREA GHIDULUI SOLICITANTULUI 39](#_Toc179368166)

[13.1 Aspectele care pot face obiectul modificărilor prevederilor ghidului solicitantului 39](#_Toc179368167)

[13.2 Condiții privind aplicarea modificărilor pentru cererile de finanțare aflate în procesul de selecție (condiții tranzitorii) 40](#_Toc179368168)

[14. ANEXE 40](#_Toc179368169)

[14.1. Anexa nr. 1. Declarație unică 40](#_Toc179368170)

[14.2. Anexa nr. 2. Criterii de evaluare tehnică și financiară preliminară 40](#_Toc179368171)

[14.3. Anexa nr. 3. Criterii de evaluare tehnică și financiară calitativă 40](#_Toc179368172)

[14.4. Anexa nr. 4. Contractul de finanțare – Condiții Specifice 40](#_Toc179368173)

[14.5. Anexa nr. 5. Model Declarație privind conformitatea cu prevederile Cartei drepturilor fundamentale ale Uniunii Europene 40](#_Toc179368174)

[14.6. Anexa nr. 6. Model Declarație privind respectarea Convenției Națiunilor Unite privind drepturile persoanelor cu dizabilități 40](#_Toc179368175)

[14.7. Anexa nr. 7 - Lista instituțiilor de învățământ superior din România care posedă Carta Universitară Erasmus (ECHE) 2021-2027 40](#_Toc179368176)

# 1. PREAMBUL, ABREVIERI ȘI GLOSAR

## 1.1 Preambul

Strategia PEO este de a concentra intervențiile FSE pe provocările majore din domeniul educației și ocupării, corelate cu prioritățile obiectivului de politică 4, Agenda pentru competențe în Europa, Planul de Acțiune pentru Educația Digitală (2021-2027), Pactul Verde European și Obiectivele de Dezvoltare Durabilă.

Reformele în educație, la nivel de sistem, presupun eforturi semnificative pentru aplicarea unor abordări coerente care să producă impact în calitatea, eficacitatea și relevanța pentru piața muncii a sistemelor de educație și formare și să îmbunătățească accesul la educație și incluziune, în special pentru grupurile dezavantajate.

Reforma trebuie să schimbe paradigma proceselor de învățare – predare - evaluare și să cuprindă o abordare - centrată în mod autentic pe student, care include dezvoltarea de competențe cheie (inclusiv competențe digitale și non-tehnice și antreprenoriale), adaptate fiecărui nivel de educație. Rezultatele acestor schimbări trebuie să dezvolte capacitatea absolvenților de a se integra pe piața muncii în sectorul de studii finalizat/în sectorul dorit și de a se adapta la schimbările ulterioare.

Unul dintre dezideratele Proiectului pentru România Educată, la orizontul 2030 urmărește ca sistemul de educație românesc să fie unul atrăgător pentru comunitățile academice din România și din întreaga lume, facilitând o intensitate crescută a mobilităților internaționale. Astfel, programele de mobilitate reprezintă o componentă esențială la toate nivelurile de învățământ, atât pentru elevi și studenți, cât și pentru profesori, cercetători și personalul administrativ. Elevii din educația secundară superioară și studenții din învățământul terțiar au acces la semestre de studiu/cercetare în alte țări. Profesorii și cercetătorii din România beneficiază de diferite programe de formare și/sau predare, respectiv cercetare, în școli, universități și laboratoare de cercetare europene/internaționale.

Dezvoltarea curriculară ia în calcul evoluțiile științifice și tendințele din mediul internațional. România participă la programele europene de mobilitate cu o pondere din totalul beneficiarilor proporțională cu greutatea sa demografică în cadrul Uniunii Europene.

Prezentele apeluri de proiecte sunt finanțate prin PEO, finanțând măsuri de intervenție Programul Educație și Ocupare, Prioritate: 7. Creșterea calității ofertei de educație și formare profesională pentru asigurarea echității sistemului și o mai bună adaptare la dinamica pieței muncii și la provocările inovării și progresului tehnologic, 7.e.7.Sprijinirea mobilității transnaționale de tip Erasmus+, măsuri care vor contribui la atingerea, până în 2030, a două obiective stabilite la nivel european în domeniul mobilităților:

1) cel puțin 23% dintre absolvenții de învățământ superior vor avea o experiență de mobilitate în scop educațional, în creștere față de obiectivul actual de 20%;

2) cel puțin 20% din totalul cursanților care beneficiază de mobilitate în scop educațional în străinătate ar trebui să fie persoane cu oportunități reduse.

## 1.2 Abrevieri

|  |  |
| --- | --- |
| *AM / AM PEO* | *Autoritatea de Management / Autoritatea de Management pentru Programul Educație și Ocupare (PEO)* |
| *ANPCDEFP* | *Agenția Națională pentru Programe Comunitare în Domeniul Educației și Formării Profesionale* |
| *BS* | *Buget de stat* |
| *CE* | *Comisia Europeană* |
| *FSE+* | *Fondul Social European Plus* |
| *ME* | *Ministerul Educației* |
| *MIPE* | *Ministerul Investițiilor si Proiectelor Europene* |
| *MySMIS2021/SMIS2021+* | *Sistem de schimb electronic de date care permite schimbul de informații între solicitanți, potențiali solicitanți, beneficiari și autoritățile responsabile de programe si care acoperă întregul ciclu de viață al unui proiect finanțat.*  *Aplicația electronică MySMIS2021/SMIS2021+ se încadrează în categoria mijloacelor ce asigură transmiterea de texte/ documente și confirmarea primirii acestora.* |
| *OI* | *Organism Intermediar* |
| *OS* | *Obiectiv Specific* |
| *P* | *Prioritate* |
| *PEO* | *Programul Educație și Ocupare* |
| RST | *Recomandări Specifice de Țară* |

## 1.3 Glosar

|  |  |
| --- | --- |
| Apel de proiecte | Proces lansat de către AM PEO în vederea selectării unor operațiuni cu finanțare în cadrul Programului Educație și Ocupare.  Invitație publică adresată de către autoritatea de management categoriilor de solicitanți eligibili stabiliți prin Ghidul Solicitantului, în vederea transmiterii cererilor de finanțare, în cadrul uneia sau mai multor priorități din cadrul programului. În înțelesul prezentului ghid, prin apel de proiecte se înțelege atât apelul dedicat regiunilor mai puțin dezvoltate, cât și apelul dedicat Regiunii dezvoltate București – Ilfov. |
| Burse pentru mobilitate | Sprijin financiar suplimentar față de grantul Erasmus+, acordat studenților cu oportunități reduse înmatriculați la programe de nivel ISCED 5-8 din cadrul universităților participante în programul Erasmus+, în vederea satisfacerii tuturor nevoilor de sprijin în cadrul acțiunilor de mobilitate Erasmus+. |
| Cerere de propuneri | Proces lansat de către beneficiari în vederea selectării unor operațiuni ce vor fi propuse spre finanțare către AM PEO. |
| Clasificarea ISCED | Clasificarea Internațională Standard a Educației a fost adoptată de Conferința Generală a UNESCO în 2011 și este utilizată pentru a facilita comparația între sistemele naționale de educație, care diferă din punct de vedere al structurii și al conținutului programei de învățământ. O persoană se încadrează într-o categorie de studii dacă acesta este cel mai înalt nivel al studiilor absolvite de către respectiva persoană, la data intrării în operațiune. |
| Mobilitate de plasament | Participarea unui student la un stagiu de practică, pentru o perioadă limitată de timp, la o întreprindere sau organizație din altă țară, cu scopul de a dobândi competențele specifice cerute pe piața muncii, de a dobândi experiență în muncă și de a înțelege mai bine cultura economică și socială a țării respective. |
| Mobilitate de studiu | Participarea unui student la un program de studiu, pentru o perioadă limitată de timp, la o universitate din altă țară – cât timp este înmatriculat la universitatea de trimitere – în vederea obținerii de credite. După etapa de mobilitate, studenții se întorc la instituția lor de trimitere pentru a-și finaliza studiile. |
| Studenți cu oportunități reduse | Student care întâmpină obstacole care îl împiedică să aibă acces efectiv la oportunități oferite de programul Erasmus+ din rațiuni economice, sociale, culturale, geografice, de sănătate, dizabilitate sau dificultăți educaționale, din cauza statutului de migrant sau din oricare alte motive, incluzându-le pe acelea care ar putea da naștere la discriminări sub incidența art. 21 din Carta drepturilor fundamentale a Uniunii Europene. |

# 2. ELEMENTE DE CONTEXT

## 2.1 Informații generale despre program

Programul Educație și Ocupare 2021-2027, cu o alocare totală de 4,34 miliarde de euro, va asigura intervenții ce vor viza îmbunătățirea pieței muncii (modernizarea instituțiilor, valorificarea potențialului tinerilor și creșterea accesului pe piața muncii), antreprenoriat și economie socială, creșterea accesului la educație prin îmbunătățirea participării la învățământul antepreșcolar și preșcolar, prevenirea părăsirii timpurii a școlii, creșterea accesului/participării grupurilor dezavantajate la educație și formare profesională, dar și prin îmbunătățirea calității serviciilor educaționale, adaptarea la piața muncii și tehnologii. Concomitent, Programul va finanța proiecte ce vor sprijini învățământului profesional și tehnic, respectiv procesul de învățare pe tot parcursul vieții.

Spaţiul european al învăţământului superior reprezintă un cadru de colaborare internaţională dezvoltat în cadrul Procesului Bologna cu scopul îmbunătăţirii compatibilităţii sistemelor de învăţământ superior în vederea creşterii mobilităţii studenţilor, personalului şi a cercetătorilor şi creşterii angajabilităţii absolvenţilor, prin implementarea unor reforme structurale şi utilizarea unor instrumente comune, consolidarea mecanismelor de asigurare a calităţii şi cu respectarea valorilor fundamentale ale învăţământului superior: autonomie, libertate academică şi integritate, participarea studenţilor şi a personalului în guvernanţa instituţiei de învăţământ superior, responsabilitatea publică pentru învăţământul superior.

În contextul promovării procesului de internaționalizare a învățământului universitar, creşterea numărului de mobilităţi efectuate de către studenţi și studenţii-doctoranzi reprezintă un deziderat al Legii nr. 199/2023 a învățământului superior, cu modificările și completările ulterioare.

Programul „Erasmus”, înființat de Uniunea Europeană în 1987, urmărea să promoveze o cooperare mai strânsă între instituții de învățământ superior din Europa, printr-un sistem organizat și integrat de schimb transfrontalier de studenți. De-a lungul timpului, programul s-a extins, iar acum obiectivul general al programului Erasmus+ este de a sprijini dezvoltarea educațională, personală și profesională a persoanelor care își desfășoară activitatea în domeniile educație, formare, tineret și sport.

Programul Erasmus+ 2021-2027 oferă oportunități de mobilitate și cooperare pentru toți actorii implicați activ în domeniile menționate, fie ca persoane sau ca instituții/organizații. Până în prezent, în perioada 2014-2023, peste 15 milioane de persoane au participat la Erasmus+, personal didactic, studenți, tineri și cursanți de toate vârstele.

În cazul mobilităților academice internaționale ale studenților, recunoașterea creditelor transferabile se realizează de către instituțiile de învățământ superior de trimitere, în temeiul autonomiei universitare, pe baza documentelor emise de universitatea gazdă și a metodologiei proprii de recunoaștere. Calitatea de student/student-doctorand se menține pe perioada mobilităților interne și internaționale.

Agenția Națională pentru Programe Comunitare în Domeniul Educației și Formării Profesionale (ANPCDEFP) este o instituție publică din subordinea ME care administrează programul Erasmus+ al Uniunii Europene în România.

Strategia națională de Incluziune și Diversitate elaborată de ANPCDEFP și aprobată de Comisia Europeană acordă prioritate participării studenților cu oportunități reduse la mobilitățile Erasmus+ pentru studiu și/sau plasament. Mobilitatea studenților poate avea loc în orice domeniu de studiu și în orice ciclu (ciclu scurt/licență/masterat/doctorat) și trebuie să fie compatibilă cu nevoile studenților în materie de învățare și de dezvoltare personală.

În vederea asigurării echității, prin asigurarea şanselor la educaţie, în mod echitabil pentru tineri, indiferent de mediul din care provin sau de alţi factori de risc în cadrul programului Erasmus+, studenții cu oportunități reduse care participă la mobilități de studiu și/sau de plasament pot primi o sumă suplimentară grantului de sprijin individual acordat pentru perioada fizică de mobilitate (sumă denumită „top-up”), care însă este de un nivel insuficient pentru a le asigura condiții minimale de subzistență.

## 2.2 Prioritatea/Fond/Obiectiv de politică/Obiectiv specific

În conformitate cu prioritățile Obiectivului de Politica 4, Agenda pentru competențe în Europa, Planul de Acțiune pentru Educația Digitală (2021-2027), Pactul Verde European și Obiectivele de Dezvoltare Durabilă, Cadrul strategic național RO Edu, Prioritatea 7 își propune creșterea calității ofertei de educație și formare profesională pentru asigurarea echității sistemului și o mai bună adaptare la dinamica pieței muncii și la provocările inovării și progresului tehnologic. Astfel, se finanțează măsura *7.e.7 Sprijinirea mobilității transnaționale de tip Erasmus+ pentru studenții cu oportunități reduse.*

În acest fel, pe de-o parte va crește atractivitatea participării la mobilități transnaționale pentru studenții cu oportunități reduse iar, pe de altă parte, resursele neutilizate în acest scop din bugetul Erasmus+ vor permite creșterea numărului de studenți beneficiari de mobilități, acest lucru contribuind la progrese în atingerea țintei de mobilitate în învățământul superior, stabilite în Recomandarea Consiliului «Europe on the Move», adoptată în 13.05.2024.

În 2023, s-a acordat finanțare pentru circa 1 000 de studenți cu oportunități reduse (din 10 000 de studenți outgoing Erasmus+ în total).

Prin prezentul apel de proiecte PEO, se va asigura finanțarea sprijinului pentru un număr de peste 4.800 de studenți cu oportunități reduse care să participe la mobilități Erasmus+ în următorii cinci ani, ceea ce va contribui la o creștere semnificativă a incluziunii în procesul de internaționalizare a învățământului superior și a accesului persoanelor cu oportunități reduse la mobilități care au drept scop de învățarea.

## 2.3. Reglementări europene și naționale, cadrul strategic, documente programatice aplicabile

* Regulamentul UE 2021/817 al Parlamentului European si Consiliului European, de instituire a Erasmus+: Programul Uniunii pentru educație și formare, tineret și sport și de abrogare a Regulamentului (UE) nr. 1288/2013;
* Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* Regulamentul (UE) 2021/1057 al Parlamentului European și al Consiliului din 24 iunie 2021 de instituire a Fondului social european Plus (FSE+) și de abrogare a Regulamentului (UE) nr. 1296/2013;
* Legea Învățământului Superior nr.199/2023, cu modificările și completările ulterioare;
* Ordonanţa de urgenţă nr. 133 din 17 decembrie 2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă;
* Strategia naţională privind incluziunea socială şi reducerea sărăciei pentru perioada 2022-2027, aprobată prin Hotărârea Guvernului nr. 440/2022;
* Strategia națională pentru dezvoltare durabilă a României 2030, aprobată prin Hotărârea Guvernului nr. 877/2018, cu modificările și completările ulterioare;
* Strategia națională privind educația pentru mediu și schimbări climatice 2023 – 2030, aprobată prin Hotărârea Guvernului nr. 59/2023;
* Proiectul România Educată – Proiectul Președintelui României (<http://www.romaniaeducata.eu/wp-content/uploads/2018/11/Romania-Educata-Viziune.pdf>);
* Raport de evaluare POCU 2014-2020 (<https://mfe.gov.ro/programe/autoritati-de-management/am-pocu/#rezultate_implementare>);
* Programul Național de Reformă 2024 (<https://www.mae.ro/sites/default/files/file/anul_2024/pdf_2024/2024.07.05_pnr_2024_ro.pdf>);

# 3. ASPECTE SPECIFICE APELULUI DE PROIECTE

## 3.1 Tipul de apel

Prezentul Ghid reglementează condițiile de finanțare aferente apelurilor de proiecte de tip competitiv, cu termen limită de depunere, destinate tuturor regiunilor de dezvoltare ale României: București – Ilfov, Nord‐Est, Sud‐Est, Sud‐Vest Oltenia, Sud-Muntenia, Nord-Vest, Vest, Centru.

## 3.2 Forma de sprijin (granturi; instrumentele financiare; premii)

Având în vedere că tipurile de acțiuni susținute în cadrul apelului nu generează venituri, sprijinul va fi acordat sub formă de granturi nerambursabile și nu prin intermediul instrumentelor financiare.

## 3.3 Bugetul alocat apelului de proiecte

Alocarea financiară totală euro (FSE + buget de stat) este de 24.852.941,00 euro, din care contribuția UE este de 20.000.000,00 euro, iar contribuția națională este de 4.852.941,00 euro, repartizat la nivelul celor două categorii de regiuni după cum urmează:

* pentru regiunile mai puțin dezvoltate (Nord-Est, Sud-Est, Sud-Muntenia, Sud-Vest Oltenia, Nord-Vest, Vest și Centru), suma totală disponibilă este de 22.352.941,00 euro, din care contribuția UE este de 19.000.000,00 (corespunzând unei contribuții UE de 85%), iar contribuția națională este de 3.352.941,00 euro (corespunzând unei contribuții naționale de 15%);
* pentru regiunea dezvoltată (București-Ilfov), suma totală disponibilă este 2.500.000,00 de euro, din care contribuția UE este de 1.000.000,00 de euro (corespunzând unei contribuții UE de 40%), iar contribuția națională este de 1.500.000,00 de euro (corespunzând unei contribuții naționale de 60%).

## 3.4 Rata de cofinanțare

Cuantumul asistenței financiare nerambursabile se stabilește în mod individual, în funcție de modalitatea de organizare juridică a solicitantului în conformitate cu subcapitolul 2.2. „Cofinanțarea proprie minimă a beneficiarului“ din Ghidul Solicitantului Condiții Generale PEO.

Rata de cofinanțare, din Fondul Social European Plus, în cadrul prezentelor apeluri este de:

* 85% în cadrul operațiunilor implementate în regiunile mai puțin dezvoltate;
* 40% în cadrul operațiunilor implementate în regiunea mai dezvoltată.

## 3.5 Zona/zonele geografică(e) vizată(e) de apelul de proiecte

Prezentul Ghid al Solicitantului reglementează condițiile de finanțare aferente următoarelor apeluri:

* apelul care vizează regiunile mai puțin dezvoltate ale României: Nord-Est, Sud-Est, Sud-Muntenia, Sud-Vest Oltenia, Nord-Vest, Vest și Centru;
* apelul dedicat Regiunii dezvoltate: București Ilfov.

Un proiect depus în cadrul acestor apeluri poate fi implementat:

* într-una sau în mai multe din regiunile mai puțin dezvoltate dintre cele menționate mai sus;
* la nivelul regiunii dezvoltate București-Ilfov.

Încadrarea unei operațiuni pe tipuri de regiuni (mai puțin dezvoltate versus mai dezvoltată) se realizează în mod exclusiv pe baza domiciliului studenților români / rezidenței studenților străini pe durata studiilor ce vor face parte din grupul țintă.

În cadrul apelului care vizează regiunile mai puțin dezvoltate vor putea fi depuse proiecte care să includă grup țintă reprezentat de studenți români cu domiciliul / studenți străini cu rezidența, pe durata studiilor, într-o regiune mai puțin dezvoltată.

În cadrul apelului care vizează regiunea dezvoltată București-Ilfov vor putea fi depuse proiecte care să includă grup țintă reprezentat de studenți români cu domiciliul / studenți străini cu rezidența, pe durata studiilor, în regiunea dezvoltată.

În vederea includerii în grupul țintă a tuturor studenților eligibili, un solicitant eligibil poate depune câte o cerere de finanțare pentru fiecare categorie de regiune de dezvoltare.

## 3.6 Acțiuni sprijinite în cadrul apelului

Prezentele apeluri de proiecte vizează sprijinirea mobilității transnaționale de tip Erasmus+ prin asigurarea unui sprijin financiar adecvat suplimentar față de grantul Erasmus+, pentru universitățile participante în programul Erasmus+, în vederea suplimentării burselor pentru studenții cu oportunități reduse, cu scopul satisfacerii tuturor nevoilor de sprijin în cadrul acțiunilor de mobilitate. Universitățile participante în Erasmus+ dețin Carta Universitară Erasmus (ECHE), acordată de Comisia Europeană în urma unui proces de selecție.

## 3.7 Grup țintă vizat de apelul de proiecte

În cadrul prezentei cereri de propuneri de proiecte, grupul țintă este format din studenți cu oportunități reduse, înmatriculați într-un program de nivel ISCED 5-8, cu domiciliul / rezidența în cazul studenților străini, pe durata studiilor, în oricare regiune de dezvoltare eligibilă:

* Nord Est, Sud-Est, Sud-Muntenia, Sud-Vest Oltenia, Nord-Vest, Vest și Centru pentru apelul dedicat regiunilor de dezvoltare mai puțin dezvoltate;
* București-Ilfov pentru apelul dedicat regiunii dezvoltate.

Valorile minime acceptate ale participanților pe categorii de grupuri țintă eligibil sunt prezentate în tabelul de mai jos:

|  |  |  |  |
| --- | --- | --- | --- |
| *Obiectiv specific* | *Categorie grup țintă* | *Valoarea minimă obligatorie per proiect – Regiune dezvoltată* | *Valoarea minimă obligatorie per proiect – Regiune mai puțin dezvoltată* |
| ESO4.6 | Studenți ISCED 5-8 | 39 | 39 |

Valoarea minimă obligatorie per proiect de 39 studenți va fi corelată cu valoarea minimă eligibilă nerambursabilă a unui proiect precizată în secțiunea 5*.4 Valoarea minimă și maximă eligibilă/nerambursabilă a unui proiect* a prezentului Ghid. În situația în care se optează pentru suplimentarea valorii grupului țintă în raport cu valoarea minimă obligatorie precizată în tabelul de mai sus, valoarea eligibilă a proiectelor se poate suplimenta cu suma maximă de 5.204 euro/student.

Pentru a fi eligibile, persoanele din grupul țintă îndeplinesc cumulativ la data intrării în operațiune următoarele condiții:

* sunt înmatriculate ca studenți într-un program de nivel ISCED 5-8 din cadrul instituțiilor de învățământ superior de stat sau particulare care posedă Carta Universitară Erasmus (ECHE) 2021-2027 și care au încheiat contract de finanțare cu ANPCDEFP pentru proiecte de mobilitate în domeniul universitar prin Programul Erasmus+, conform Anexei nr. 7 a Ghidului Solicitantului Condiții Specifice;
* se încadrează în categoria ”student cu oportunități reduse”, conform definiției prezentului Ghid al Solicitantului Condiții Specifice.

În cadrul prezentelor apeluri de proiecte, prin **student cu oportunități reduse** se înțelege studentul care, din rațiuni economice, sociale, culturale, geografice, de sănătate, dizabilitate sau dificultăți educaționale, din cauza statutului de migrant sau din oricare alte motive, incluzându-le pe acelea care ar putea da naștere la discriminări sub incidența art. 21 din Carta drepturilor fundamentale a Uniunii Europene, întâmpină obstacole care îl împiedică să aibă acces efectiv la oportunități oferite de programul Erasmus+. În acest sens, studentul cu oportunități reduse se încadrează în cel puțin una dintre următoarele categorii:

* care beneficiază de o bursă socială sau care se califică/întrunește condițiile pentru a beneficia de o bursă socială acordată de instituția de învățământ superior la care acesta este înmatriculat, conform prevederilor art. 10, alin. (9) din Ordinul ME 6463/2023[[1]](#footnote-2);
* care intră în categoria „primului student din familie” (însemnând că nu deține deja o diplomă de licență, părinții săi nu au obținut o diplomă de studii universitare, dar poate avea frați/surori care sunt deja studenți la universitate / au absolvit deja o universitate);
* care are calitate de unic părinte (din motive de deces, dispariție, încarcerare a celuilalt părinte sau nerecunoaștere prin certificatul de naștere);
* care este de etnie romă;
* care provine din mediul rural;
* care are statut de migrant sau refugiat.

Încadrarea membrilor grupului țintă într-una dintre categoriile mai sus menționate se va realiza în baza următoarelor documente (lista nu este exhaustivă):

* documente care atestă încadrarea în condițiile de acordare a burselor sociale stipulate în art. 10 alin. (9) lit. a) – c) din OME nr. 6 463/2023 privind aprobarea Criteriilor generale de acordare a burselor și a altor forme de sprijin financiar de la bugetul de stat pentru studenții și cursanții din învățământul superior, învățământ cu frecvență;
* dosar medical sau documente medicale valide;
* certificat(e) de deces;
* documente care atestă apartenența la familie monoparentală (după caz, acte de stare civilă, dovadă de încarcerare, decizia instanţei de menţinere a stării de arest, raportul de anchetă socială în cazul părinţilor dispăruţi etc.)
* documente care atestă nivelul de venit (după caz, adeverință de venit pentru fiecare membru al familiei, raport de anchetă socială etc.)
* declarație pe proprie răspundere a studentului care atestă faptul că membrul grupului țintă se încadrează în categoria persoanelor cu nivel educațional al părinților scăzut, însoțită de copie după actele de studii ale părinților;
* documente care atestă calitatea de unic părinte (după caz, certificat de naștere cu tată nedeterminat (natural), certificat de deces al celuilalt părinte, acte de stare civilă, dovadă de încarcerare, decizia instanţei de menţinere a stării de arest, raportul de anchetă socială în cazul părinţilor dispăruţi etc);
* declarație pe proprie răspundere a studentului sau document eliberat de o organizație abilitată care atestă apartenența la etnia romă;
* carte de identitate din care reiese faptul că studentul are domiciliul în mediul rural;
* permis de ședere (sau alt document oficial oficial eliberat de autoritățile competente) care atestă statutul de migrant sau refugiat.

Grupul țintă eligibil în cadrul acestor apeluri de proiecte poate include persoane cu domiciliul legal / reședința în România.

În ceea ce privește identificarea și selectarea grupului țintă, solicitantul poate atașa la cererea de finanțare Metodologia de identificare și selectare a grupului țintă. Acest document este opțional, dar pentru care se acordă punctaj suplimentar.

Beneficiarii de finanțare nerambursabilă au obligația de a respecta prevederile Regulamentului (UE) nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (Regulamentul general privind protecția datelor), transpuse în legislația națională prin Legea nr. 190/2018 privind măsuri de punere în aplicare a Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), cu modificările ulterioare, precum și prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare. Astfel, participanții la activitățile proiectului vor fi informați despre obligativitatea de a furniza datele lor personale și despre faptul că datele lor personale vor fi prelucrate în aplicațiile electronice SMIS/MySMIS, în toate fazele de evaluare/contractare/implementare/sustenabilitate a proiectului, cu respectarea dispozițiilor legale menționate. Beneficiarii trebuie să facă dovada ca au obținut consimțământul pentru prelucrarea datelor cu caracter personal de la fiecare participant, în conformitate cu prevederile legale menționate. Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

## 3.8 Indicatori

### 3.8.1 Indicatori de realizare

|  |  |  |  |
| --- | --- | --- | --- |
| **Tip regiune** | **Cod indicator** | **Denumire indicator** | **Țintă** **minimă/proiect** |
| Regiune mai dezvoltată | EECO06+07 | Copii și tineri | 39 |
| Regiuni mai puțin dezvoltate | EECO06+07 | Copii și tineri | 39 |

**Definiții:**

**Indicatorul de realizare EECO06+07 – Copii și tineri** reprezintă numărul de studenți cu oportunități reduse, cu vârsta cuprinsă între 18 și 29 ani la data intrării în operațiune, înmatriculați într-un program de nivel ISCED 5-8 din cadrul unei instituții de învățământ superior de stat sau particulară, inclusă în Anexa nr. 7 a Ghidului Solicitantului Condiții Specifice, sprijiniți pentru a beneficia de participarea la o mobilitate în cadrul programului Erasmus+.

Valorile indicatorilor de realizare vor fi corelate cu valorile categoriilor de grup țintă, specificate în secțiunea 3.7 Grup țintă vizat de apelurile de proiecte a prezentului document.

### 3.8.2 Indicatori de rezultat

|  |  |  |  |
| --- | --- | --- | --- |
| **Tip regiune** | **Cod indicator** | **Denumire indicator** | **Țintă** **minimă/proiect** |
| Regiune mai dezvoltată | 5SR01 | Participanți care au finalizat formarea cu certificat/care au participat la schimb de bune practici/instruiri | 95% din ținta asumată a indicatorului de realizare EECO06+07 |
| Regiuni mai puțin dezvoltate | 5SR01 | Participanți care au finalizat formarea cu certificat/care au participat la schimb de bune practici/instruiri | 95% din ținta asumată a indicatorului de realizare EECO06+07 |

**Indicatorii de rezultat - definiții:**

**Indicatorul de rezultat 5SR01** reprezintă numărul de *participanți care au finalizat formarea cu certificat/care au participat la schimb de bune practici/instruiri* se raportează la indicatorul de realizare comun **EECO06+07 – Copii și tineri.** Astfel, rezultatul este reprezentat de acei participanți măsurați de indicatorul **EECO06+07 – Copii și tineri** care finalizează cu succes perioada de mobilitate Erasmus+. Valoarea acestui indicator de rezultat trebuie să reprezinte minimum 95% din valoarea indicatorul de realizare EEC06+07 Copii și tineri.

Documentele justificative care atestă finalizarea cu succes a programului de mobilitate sunt reprezentate de:

* obținerea unui certificat de participare și/sau a foii matricole emise de universitatea gazdă în cazul participării la mobilitatea de studiu;
* obținerea unui certificat de participare emis de organizația gazdă în cazul participării la mobilitatea de plasament.

Toți indicatorii de realizare și de rezultat de mai sus sunt obligatorii pentru fiecare proiect finanțat în cadrul acestor apeluri de proiecte. Valoarea indicatorilor de realizare va fi corelată cu valoarea grupului țintă și a bugetului eligibil al proiectului.

În situația în care Solicitantul / Partenerii își asumă o valoarea mai mare a indicatorului de realizare **EECO06+07 – Copii și tineri** mai mare în raport cu țintă minimă/proiect stabilită în secțiunea 3.8.1 Indicatori de realizare, cererea de finanțare va primi un punctaj suplimentar în etapa de evaluare tehnică și financiară în conformitate cu prevederile subcriteriului 1.9 din ANEXA nr. 3 la Ghidul Solicitantului - Condiții Specifice.

### 3.8.3 Indicatori suplimentari specifici Apelului de Proiecte (dacă este cazul)

Nu este cazul.

## 3.9 Rezultatele așteptate

Rezultatele așteptate ca urmare a acordării sprijinului financiar în cadrul prezentelor apeluri de proiecte vizează creșterea semnificativă a incluziunii în procesul de internaționalizare a învățământului superior și a accesului persoanelor cu oportunități reduse la mobilitatea cu scop de învățare și sunt cuantificate prin raportare la:

* numărul de studenți cu oportunități reduse sprijiniți în vederea participării la o mobilitate în cadrul programului Erasmus+.

## 3.10 Operațiune de importanță strategică

Nu este cazul.

## 3.11 Investiții teritoriale integrate

Nu este cazul.

## 3.12 Dezvoltare locală plasată sub responsabilitatea comunității

Nu este cazul.

## 3.13 Reguli privind ajutorul de stat

Nu este cazul.

## 3.14 Reguli privind instrumentele financiare

Nu este cazul.

## 3.15 Acțiuni interregionale, transfrontaliere și transnaționale

Nu este cazul.

## 3.16 Principii orizontale

În conformitate cu prevederile art. 9 alin. (1) din Regulamentul UE nr. 2021/1060 și cu prevederile articolelor 6 și 28 din Regulamentul UE nr. 1057/2021, atât în pregătirea, cât și în implementarea operațiunilor, beneficiarul trebuie să asigure respectarea principiilor și temelor orizontale:

* **Egalitatea de șanse și de tratament între femei și bărbați și integrarea perspectivei de gen**

Se vor prezenta în Cererea de finanțare măsurile concrete ce vor fi implementate în vederea asigurării respectării principiului și prevederilor legale naționale și comunitare cu privire la egalitatea de șanse și de tratament între femei și bărbați și integrarea perspectivei de gen.

* **Nediscriminarea și prevenirea oricărei forme de discriminare** pe criterii de rasă, naţionalitate, etnie, limbă, religie, categorie socială, convingeri, sex, orientare sexuală, vârstă, handicap, boală cronică necontagioasă, infectare HIV, apartenenţă la o categorie defavorizată, precum şi orice alt criteriu care are ca scop sau efect restrângerea, înlăturarea recunoaşterii, folosinţei sau exercitării, în condiţii de egalitate, a drepturilor omului şi a libertăţilor fundamentale sau a drepturilor recunoscute de lege, în domeniul politic, economic, social şi cultural sau în orice alte domenii ale vieţii publice. Se vor prezenta în Cererea de finanțare măsurile concrete ce vor fi implementate în vederea asigurării respectării principiului și prevederilor legale naționale și comunitare cu privire la prevenirea oricăror forme de discriminare.
* **Accesibilitatea pentru persoanele cu dizabilități**

Se vor prezenta în Cererea de finanțare măsurile concrete ce vor fi implementate în vederea asigurării accesibilității persoanelor cu dizabilități în toate spațiile în care se desfășoară operațiunea.

* **Dezvoltarea durabilă**

Se vor prezenta în Cererea de finanțare măsurile concrete ce vor fi implementate în vederea promovării dezvoltării durabile astfel cum este prevăzut la art. 11 din TFUE, ținând seama de obiectivele de dezvoltare durabilă ale ONU, de Acordul de la Paris și de principiul de „a nu prejudicia în mod semnificativ“, cu respectarea acquis-ului UE în domeniul protecției mediului*.*

## 3.17 Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice

Solicitantul va prezenta în Cererea de finanțare măsurile concrete ce vor fi ulterior implementate în vederea promovării dezvoltării durabile astfel cum este prevăzut la articolul 11 din TFUE, ținând seama de obiectivele de dezvoltare durabilă ale ONU, de Acordul de la Paris și de principiul de „a nu prejudicia în mod semnificativ“ cu respectarea acquis-ului Uniunii Europene în domeniul protecției mediului.

## 3.18 Caracterul durabil al proiectului

După finalizarea perioadei de implementare, se menține obligația Beneficiarului de a asigura sustenabilitatea și durabilitatea proiectului, conform specificațiilor asumate în cererea de finanțare, de a păstra toate documentele în legătură cu utilizarea finanțării pe perioada stabilită în contractul de finanțare și se menține obligația de a pune la dispoziția AM PEO/OI PEO delegat, Autorității de Certificare și Plată, Autorității de Audit, Comisiei Europene, Oficiului European de Luptă Antifraudă, Curții Europene de Conturi, precum și oricărui organism abilitat să efectueze verificări asupra modului de utilizare a finanțării nerambursabile, documentele solicitate.

În vederea asigurării sustenabilității, Beneficiarii vor avea obligația de a identifica resursele financiare publice și private necesare continuării activităților proiectului, precum și modalitățile de valorificarea a rezultatelor printr-un alt proiect/alte activități similare destinate creșterii accesului la mobilități pentru studenții cu oportunități reduse.

## 3.19 Acțiuni menite să garanteze egalitatea de șanse, de gen, incluziunea și nediscriminarea

Respectarea prevederilor legale în materie de accesibilitate, egalitatea de șanse, de gen va fi urmărită în selecția și implementarea acțiunilor.

Toate investițiile vor asigura respectarea drepturilor fundamentale și conformitatea cu Carta Drepturilor Fundamentale a Uniunii Europene, cu principiile orizontale privind egalitatea de gen, nediscriminarea (pe criterii de sex, rasă sau origine etnică, religie sau convingeri, dizabilitate, vârstă sau orientare sexuală) și accesibilitatea în toate etapele de programare și implementare.

## 3.20 Teme secundare

În conformitate cu prevederile art. 9 alin. (1) din Regulamentul UE nr. 2021/1060 și cu prevederile articolelor 6 și 28 din Regulamentul UE nr. 1057/2021 atât în pregătirea și implementarea operațiunilor beneficiarul trebuie să asigure respectarea principiilor și temelor secundare:

* 01. Contribuția la competențele și locurile de muncă verzi și la economia verde

Solicitantul va prezenta în Cererea de finanțare măsurile concrete ce vor avea în vedere că activitățile finanțate din Fondul Social European Plus sunt furnizate într-un mod prin care se asigură reducerea impactului negativ asupra mediului, acestea pot conține acțiuni specifice prin includerea unor module de dezvoltare a competențelor de dezvoltare durabilă, care să promoveze dezvoltarea de locuri de muncă ecologice sau care au în vedere protecția sau îmbunătățirea mediului, protejarea și conservarea biodiversității sau utilizarea eficientă a resurselor.

Pentru ca o operațiune să contribuie la sprijinirea temei secundare 01.„Contribuția la competențele și locurile de muncă verzi și la economia verde“ un procent de minimum 4% din cheltuielile totale eligibile trebuie să fie aferente implementării temei secundare.

* 10. Abordarea provocărilor identificate în cadrul semestrului european

Solicitantul va prezenta în Cererea de finanțare măsurile concrete prin care activitățile finanțate din Fondul Social European Plus contribuie la realizarea Priorității cheie în materie de reforme ca răspuns la RST și la provocările economice și sociale 3*.7 Educație și competențe* din Programul Național de Reformă 2024.

Pentru ca o operațiune să contribuie la sprijinirea temei secundare *10.Abordarea provocărilor identificate în cadrul semestrului european* un procent de 100% din cheltuielile totale eligibile trebuie să fie aferente implementării temei secundare și să impacteze dezideratul pentru România Educată la orizont 2030 ”8. *Sistemul de educație românesc este atrăgător pentru comunitățile academice din România și din întreaga lume, facilitând o intensitate crescută a mobilităților internaționale.”*

## 3.21 Informarea și vizibilitatea sprijinului din fonduri

Activitatea de informare și publicitate este realizată în conformitate cu prevederile Ghidului Solicitantului - Condiții generale PEO 2021-2027, „Informare și publicitate”.

În cererea de finanțare se vor prevedea obligatoriu măsurile minime de informare, publicitate și vizibilitate la nivelul proiectului:

* Asigurarea vizibilității proiectului (prin expunerea unui afiș) la sediul/sediile de implementare a proiectului;
* Beneficiarii se asigură că cei care participă în cadrul proiectului sunt informați în mod specific cu privire la sprijinul acordat prin FSE+;
* Documentele referitoare la implementarea proiectelor și publicate pentru public sau pentru participanți, inclusiv certificatele de prezență sau alte certificate, trebuie să includă o mențiune cu privire la faptul că operațiunea a fost sprijinită în cadrul FSE+.

N.B. Cheltuielile aferente activității de informare și publicitate proiect vor fi incluse la capitolul cheltuieli indirecte.

# 4. INFORMAȚII ADMINISTRATIVE DESPRE APELUL DE PROIECTE

## 4.1 Data deschiderii apelului de proiecte

Data publicării ghidului solicitantului în consultare publică pe pagina de internet a MIPE [www.mfe.gov.ro](http://www.mfe.gov.ro) pentru acest apel este 29.10.2024.

## 4.2 Perioada de pregătire a proiectelor

Prezentul Ghid al Solicitantului - Condiții Specifice se publică, în consultare publică, pe pagina de internet a MIPE în data de 29.10.2024.

Propunerile de îmbunătățire pot fi transmise pe adresa de email consultare.peo@mfe.gov.ro până la data de 19.11.2024. În perioada de pregătire a proiectelor, precum și în perioada de depunere a proiectelor, pot fi adresate solicitări de clarificări în ceea ce privește datele/informațiile cuprinse în cadrul Ghidului Solicitantului Condiții Specifice, prin aplicația de ticketing din secțiunea Helpdesk a site-ului www.mfe.gov.ro. Răspunsurile vor fi transmise prin aplicația de ticketing în maximum 10 zile lucrătoare, dar nu mai târziu de data închiderii apelului de proiecte. Solicitările de clarificări în ceea ce privește datele/informațiile cuprinse în cadrul Ghidului Solicitantului Condiții Specifice, prin aplicația de ticketing, pot fi transmise cu maximum 5 zile lucrătoare anterior datei închiderii apelului de proiecte. Răspunsurile la solicitările de clarificări primite în legătură cu Ghidul Solicitantului vor fi publicate pe site-ul [www.mfe.gov.ro](http://www.mfe.gov.ro).

## 4.3 Perioada de depunere a proiectelor

### 4.3.1 Data și ora pentru începerea depunerii de proiecte

Proiectul poate fi depuse prin Sistemul informatic MySMIS2021 începând cu data de .............., ora .............

### 4.3.2 Data și ora închiderii apelului de proiecte

Data închiderii apelului de proiecte este ..............., ora ............

### 4.3.3 Modalitatea de depunere a proiectelor

Cererea de finanțare se depune exclusiv prin intermediul aplicației MySMIS2021/SMIS2021+ prin completarea și transmiterea acesteia online. De asemenea, odată cu transmiterea cererii de finanțare se încarcă toate documentele solicitate conform art. 7.4 din prezentul ghid.

Transmiterea cererii de finanțare și/sau a documentelor aferente Cererii de finanțare într-un alt mod decât cel anterior menționat va determina neincluderea acesteia / acestora în procesul de evaluare.

# 5.CONDIȚII DE ELIGIBILITATE

## 5.1 Eligibilitatea solicitanților și partenerilor

### 5.1.1 Cerințe privind eligibilitatea solicitanților și partenerilor

În cadrul prezentelor apeluri de proiecte, proiectele pot fi depuse individual sau în parteneriat, constituit din două sau mai multe entități din categoriile eligibile menționate la 5.1.2 și 5.1.3 din prezentul Ghid, în baza unui Acord de parteneriat, partenerii având înțelesul prevederilor de la subcapitolul 1.8. Reguli aplicabile în cazul parteneriatului din Ghidul Solicitantului – Condiții generale Programul Educație și Ocupare 2021-2027 - https://mfe.gov.ro/PEO-21-27/.Pentru a fi eligibil, solicitantul trebuie să îndeplinească următoarele condiții:

* Să se încadreze în categoria de solicitant eligibil conform prevederilor Ghidului Solicitantului Condiții Generale și cu prevederile subcapitolului 5.1.2 „Categorii de solicitanți eligibili“ și cu prevederile subcapitolului 5.1.3 „Categorii de parteneri eligibili“ din prezentul Ghid al Solicitantului Condiții Specifice;
* Să se încadreze în regulile generale de eligibilitate stabilite prin intermediul Tabelului nr. 2 „Cerințe generale privind eligibilitatea Solicitantului și a Partenerilor“ definite prin Ghidul Solicitantului Condiții Generale PEO;
* Să nu se încadreze în situațiile prevăzute în Tabelul 3 „Situații în care solicitantul sau partenerul nu este eligibil pentru finanțare“ definite prin Ghidul Solicitantului Condiții Generale PEO.

### 5.1.2 Categorii de solicitanți eligibili

În cadrul prezentului apel de proiecte, solicitanții eligibili sunt reprezentați de instituții de învățământ superior de stat și particulare din România, care dețin Carta Universitară Erasmus (ECHE) 2021-2027, care au încheiat contract de finanțare cu ANPCDEFP pentru proiecte de mobilitate în domeniul universitar prin Programul Erasmus+, incluse în Anexa nr. 7 a Ghidului Solicitantului Condiții Specifice.

### 5.1.3 Categorii de parteneri eligibili

Pentru prezentele apeluri de proiecte, partenerii eligibili sunt reprezentați de instituții de învățământ superior de stat și particulare din România, care dețin Carta Universitară Erasmus (ECHE) 2021-2027, care au încheiat contract de finanțare cu ANPCDEFP pentru proiecte de mobilitate în domeniul universitar prin Programul Erasmus+, incluse în Anexa nr. 7 a Ghidului Solicitantului Condiții Specifice.

### 5.1.4 Reguli și cerințe privind parteneriatul

În cadrul acestor apeluri de proiecte, cererile de finanțare pot fi depuse atât de solicitant unic, cât și în parteneriat cu unul sau mai mulți parteneri.

Alegerea partenerilor este în exclusivitate în competența Solicitantului, în calitate de lider al parteneriatului.

Partenerii vor fi selectați astfel încât să desfășoare activități relevante pentru domeniul proiectului, în funcţie de obiectivele specifice ale apelului.

Pot fi selectați doar parteneri individuali, nu consorții, asociații de parteneri, grupuri de societăți.

Prin parteneri individuali se înțelege entități juridice individuale, fără legături de acționariat între ele.

În situația în care activitatea în cauză nu poate fi asigurată de un singur partener, pot fi selectați mai mulți parteneri pentru implementarea aceleiași activități. În această situație, va fi detaliată implicarea fiecărui partener în implementarea activității comune.

Nu vor fi selectați parteneri în scopul realizării în cadrul proiectului a unor activități de tipul: dezvoltarea de aplicații şi sisteme informatice, supervizarea activităților subcontractate de beneficiar, servicii hoteliere, furnizare de bunuri, organizare evenimente, etc. Astfel de activități vor face obiectul subcontractării, respectiv contractelor de furnizare/servicii.

În cazul proiectelor implementate in parteneriat, activităţile de subcontractare se realizează numai de către solicitantul de finanţare/liderul de parteneriat, nu şi de către partenerul/ partenerii acestuia.

Prin excepție, partenerii pot subcontracta activități/subactivități suport (de ex., organizare evenimente, pachete complete conţinând transport şi cazare a participanţilor şi/sau a personalului propriu, sonorizare, interpretariat, tipărituri), dar nu și activități relevante, pentru care au fost selectați ca parteneri, în baza expertizei în domeniu.

În distribuția bugetului proiectului (total cheltuieli eligibile), pe fiecare membru al parteneriatului, se va ține cont de faptul că, in mod obligatoriu, bugetul gestionat de liderul de parteneriat (total cheltuieli eligibile asumate de liderul de parteneriat) trebuie să fie mai mare decât bugetul gestionat de oricare alt membru al parteneriatului (total cheltuieli eligibile per partener), cu excepția parteneriatelor intre instituțiile publice.

Indiferent de numărul partenerilor implicați în implementarea unui proiect, va fi semnat un singur Acord de parteneriat între toți partenerii (conform Anexei 1 -Acord de parteneriat la Ghidul Solicitantului – Condiții generale PEO 2021-2027). Proiectelor implementate în parteneriat li se aplică dispozițiile Ordonanței de urgență a Guvernului nr. 133/2021, aprobată cu modificări și completări prin Legea nr. 231/2023.

În vederea stabilirii unui parteneriat, solicitanții publici și privați care intenționează să intre într-o relație de parteneriat vor elabora o Notă justificativă care va conține o analiză a valorii adăugate a parteneriatului în ceea ce privește utilizarea eficientă a fondurilor și in care vor fi precizate, pentru fiecare partener in parte, rolul si responsabilitățile, contribuția și expertiza/ experiența relevantă pentru implementarea proiectului.

În cererea de finanțare se va detalia rolul fiecărui partener în implementarea proiectului, resursele umane și materiale alocate, precum și bugetul alocat pentru implementarea activității/activităților asumate de fiecare partener.

Atât Solicitantul cât și fiecare Partener trebuie să contribuie financiar la implementarea proiectului, respectiv să aibă alocate cheltuieli eligibile din totalul cheltuielilor eligibile prevăzute in buget, corespunzător activităților în care este implicat fiecare partener, nefiind posibil ca un partener și/sau solicitantul să asigure partea de buget (contribuție/ asistență financiară nerambursabilă sau/si contribuție proprie) prevăzută pentru alt partener /care trebuie asigurată de alt partener.

**Selecția partenerilor in cazul solicitanților entități finanțate din fonduri publice**

Solicitanţii entități finanțate din fonduri publice care intenționează să selecteze parteneri din sectorul privat pentru implementarea proiectelor au obligaţia de a respecta prevederile relevante din Ordonanța de urgență a Guvernului nr. 133/2021, aprobată cu modificări și completări prin Legea nr. 231/2023 (condiție de eligibilitate).

În procesul de selecție a partenerilor privați, solicitanţii entități finanțate din fonduri publice au obligația de a respecta procedura prevazută in Anexa 2 Procedura de selecție a partenerilor entități private la Ghidul Solicitantului – Condiții generale PEO 2021-2027.

## 5.2 Eligibilitatea activităților

### 5.2.1 Cerințe generale privind eligibilitatea activităților

In cadrul prezentului apel sunt eligibile activitățile detaliate în secțiunea 5.2.2 care conduc la atingerea indicatorilor aferenți obiectivului specific 4.5.*Îmbunătățirea calității, a caracterului incluziv, a eficacității și a relevanței sistemelor de educație și formare pentru piața muncii, inclusiv prin validarea învățării non-formale și informale, pentru a sprijini dobândirea de competențe-cheie, inclusiv de competențe de antreprenoriat și digitale, precum și prin promovarea introducerii sistemelor de formare duală și a sistemelor de ucenicie (FSE+)*.

Evaluarea eligibilității Cererii de finanțare se realizează în conformitate cu Anexa nr.2 Criterii de evaluare și selecție tehnică preliminară la prezentul Ghid al Solicitantului Condiții Specifice.

### 5.2.2 Activități eligibile

Principala activitate eligibilă sprijinită în cadrul prezentelor apeluri de proiecte vizează acordarea unui sprijin financiar suplimentar față de grantul Erasmus+ pentru universitățile participante în programul Erasmus+, în vederea **suplimentării burselor pentru studenții cu oportunități reduse,** înmatriculați la programe de nivel ISCED 5-8 din cadrul universităților participante în programul Erasmus+, cu scopul satisfacerii tuturor nevoilor de sprijin în cadrul acțiunilor de mobilitate Erasmus+ **(activitate obligatorie).**

**De asemenea, sunt eligibile** **activitățile care vizează organizarea de seminarii/conferințe pentru informare/promovare sau schimb de experiență și bune practici dedicate membrilor grupului țintă care vor participa sau au participat la acțiuni de mobilitate Erasmus+ (activitate relevantă).**

Forma principală de sprijin financiar vizează acordarea unui top-up finanțat din FSE+, sub formă de burse pentru mobilitate, pentru studenții cu oportunități reduse în vederea suplimentării grantului de sprijin individual pentru mobilități de studiu și/sau plasament acordat prin Programul Erasmus+, cu încadrarea în următoarele plafoane:

* 500 Euro / lună pentru o mobilitate fizică de lungă durată (2-12 luni);
* 500 Euro (sumă fixă/o singură contribuție) pentru o mobilitate fizică de scurtă durată (5-30 zile).

### 5.2.3 Activitatea de bază

În cadrul prezentului apel de proiecte, activitatea obligatorie detaliată la secțiunea 5.2.2 din prezentul Ghid al Solicitantului Condiții Specifice reprezintă activitate de bază, iar bugetul alocat acestei activități obligatorii trebuie să reprezinte minimum 50% din bugetul total eligibil al proiectului[[2]](#footnote-3).

Pentru fundamentarea activităților de bază, solicitantul poate atașa la cererea de finanțare analiza de nevoi pe baza căreia au fost fundamentate măsurile propuse la finanțare. Această analiză de nevoi este opțională, dar se punctează suplimentar.

### 5.2.4 Activități neeligibile

Sunt considerate neeligibile activitățile care fie nu au legătură directă cu activitățile incluse la punctul 5.2.2 din prezentul Ghid, fie nu sunt necesare pentru execuția proiectului, cu excepția activităților de tipul activități de management de proiect, de suport pentru managementul/coordonarea proiectului, achiziții, ITC, informare și publicitate, activități aferente cheltuielilor indirecte etc.

## 5.3 Eligibilitatea cheltuielilor

### 5.3.1 Baza legală pentru stabilirea eligibilității cheltuielilor

Pentru stabilirea eligibilității cheltuielilor se vor avea în vedere:

* Regulamentul (UE) nr. 2021/1057 al Parlamentului European și al Consiliului din 24 iunie 2021 de instituire a Fondului social european Plus (FSE+) și de abrogare a Regulamentului (UE) nr. 1296/2013;
* Regulamentul (UE) nr. 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* Ordonanţă de urgenţă nr. 133 din 17 decembrie 2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, cu modificările și completările ulterioare;
* Hotărâre nr. 829 din 27 iunie 2022 pentru aprobarea Normelor metodologice de aplicare a Ordonanţei de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, cu modificările și completările ulterioare;
* Hotărâre nr. 873 din 6 iulie 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanţate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă.

### 5.3.2 Categorii și plafoane de cheltuieli eligibile

*Listă privind încadrarea cheltuielilor aferente proiectului în categoriile/subcategoriile de cheltuieli conform MySMIS2021+:*

| **Cheltuielile eligibile** **directe** reprezintă cheltuieli care pot fi atribuite unei anumite activități individuale din cadrul proiectului și pentru care este demonstrată legătura cu activitatea/subactivitatea în cauză | | | |
| --- | --- | --- | --- |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| Cheltuieli aferente  Managementului de proiect | Cheltuielile salariale aferente liderului de parteneriat/partener unic (managerul de proiect, responsabil financiar și, opțional, responsabil achiziții publice și asistent manager | Salarii manager de proiect, responsabil financiar și opțional, responsabil achiziții publice și asistent manager; |
| Cheltuielile salariale aferente partenerului (coordonator de proiect din partea partenerului, responsabil financiar și, opțional, responsabilul de achiziții publice și asistent manager) | Salarii coordonator de proiect din partea partenerului, responsabil financiar și opțional, responsabilul de achiziții publice și asistent manager; |
| Cheltuieli salariale | Cheltuieli salariale cu personalul  implicat în implementarea proiectului (în derularea activităților, altele decât management de proiect) | Salarii pentru personalul implicat în implementarea proiectului altele decât management de proiect. (Sunt incluse în categoria cheltuielilor salariale aferente experților pentru implementarea activităților și cheltuielile aferente coordonatorului de activității din proiect ale partenerului (angajat al partenerului), cheltuielile salariale aferente responsabilului cu protecția datelor, ale experților de consiliere, orientare, experților de formare etc, în funcție de natura intervenției finanțate prin proiect; |
| Cheltuieli salariale | Contribuții sociale aferente  cheltuielilor salariale și cheltuielilor asimilate acestora (contribuții angajați și angajatori) | Contribuții angajat și angajator pentru manager de proiect, responsabil financiar, opțional responsabil achiziții publice și asistent manager,  Contribuții angajați și angajatori pentru personalul implicat în implementarea proiectului altele decât management de proiect; |
| Cheltuieli salariale | Onorarii/venituri asimilate salariilor pentru experți proprii/cooptați | Onorarii/venituri asimilate salariilor pentru experți proprii/cooptați |
| Cheltuieli cu deplasarea | Cheltuieli cu deplasarea pentru personal propriu și experți implicați în implementarea proiectului | Cheltuieli pentru cazare, inclusiv manager proiect și coordonator proiect partener,  Cheltuieli cu diurna personalului propriu, inclusiv manager proiect și coordonator proiect partener.  Cheltuieli pentru transport, inclusiv manager proiect și coordonator proiect partener (inclusiv transportul efectuat cu mijloacele de transport în comun sau taxi, gară, autogară sau port și locul delegării ori locul de cazare, precum și transportul efectuat pe distanta dintre locul de cazare și locul delegării),  Taxe și asigurări de călătorie și asigurări medicale aferente deplasării; |
| Cheltuieli cu deplasarea pentru participanți – grup țintă | Cheltuieli pentru cazare,  Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port și locul delegării ori locul de cazare, precum și transportul efectuat pe distanta dintre locul de cazare și locul delegării),  Taxe și asigurări de călătorie și asigurări medicale aferente deplasării; |
| Cheltuieli cu servicii | Cheltuieli pentru consultanță și expertiză | Cheltuieli aferente diverselor achiziții de servicii specializate, pentru care solicitantul/partenerii nu au expertiza necesară |
| Cheltuieli cu servicii pentru organizarea de evenimente | Servicii de organizare evenimente cu grupul țintă sau în beneficiul grupului țintă, pachete complete conținând transport și cazare a participanților, grupului țintă și/sau a personalului propriu, servicii de sonorizare, interpretariat, servicii de editare și tipărirea de materiale publicitare destinate grupului țintă, cheltuieli necesare pentru identificarea nevoilor grupului țintă/comunităților etc.; |
| Cheltuieli cu taxe/abonamente/cotizații/acorduri/autorizații necesare pentru implementarea proiectului | Cheltuieli cu taxe/abonamente/cotizații/acorduri/autorizații/garanții bancare necesare pentru implementarea proiectului | Cheltuielile pentru achiziția de publicații/abonamente la publicații, cărți relevante pentru activitatea beneficiarului, în format tipărit și/sau electronic, precum și cotizațiile pentru participarea la asociații,  Achiziționare de reviste de specialitate, materiale educaționale relevante pentru operațiune, în format tipărit, audio și/sau electronic,  Taxe de eliberare a certificatelor de absolvire,  Taxe de participare la programe de formare/educație,  Taxe notariale; |
| Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | Cheltuieli cu achiziția de materii prime, materiale consumabile și alte produse similare necesare proiectului | Materiale consumabile,  Cheltuieli cu materii prime și materiale necesare derulării cursurilor practice;  Materiale direct atribuibile susținerii activităților de educație și formare,  Papetărie,  Cheltuieli cu materialele auxiliare,  Cheltuieli cu materialele pentru ambalat,  Cheltuieli cu alte materiale consumabile,  Licențe și software,  Multiplicare; |
| Cheltuieli cu subvenții/burse/premii | Subvenții | Burse pentru mobilitate studenți |
| Cheltuieli de tip FEDR | Cheltuieli de tip FEDR cu excepția construcțiilor, terenurilor, achiziția imobilelor | Cheltuieli cu achiziția de echipamente, inclusiv echipamente IT, mobilier |
| *Cheltuielile eligibile indirecte – reprezintă cheltuieli efectuate pentru funcționarea de ansamblu a proiectului și care nu pot fi atribuite unei anume activități* | | |
| Finanțare la rate forfetare pentru costurile indirecte | Rata forfetară conform art. 54 lit (b) din Regulamentului (UE) nr. 2021/1060 | - |

În cadrul proiectului pot fi decontate cheltuieli plafonate procentual/valoric, după cum urmează:

* Cheltuielile de tip FEDR, inclusiv cele pentru echipamente, și cheltuielile pentru închiriere și leasing vor respecta regulile și plafoanele stabilite prin Ghidul Condiții Generale PEO 2021-2027.
* Valoarea cheltuielilor de tip FEDR directe nu trebuie să depășească procentul de 15% din valoarea cheltuielilor directe eligibile aferente proiectului.
* Cheltuielile indirecte vor fi decontate ca rată forfetară fixă de 15% din costurile directe cu personalul, per proiect, prin aplicarea articolului 54 litera (b) din Regulamentul UE 2021/1060. În cazul proiectelor implementate în parteneriat, rata forfetară fixă de 15% din costurile directe cu personalul se va aplica atât liderului de parteneriat, cât și fiecărui partener.

### 5.3.3 Categorii de cheltuieli neeligibile

Nu sunt eligibile următoarele categorii de cheltuieli, conform prevederilor art. 10 din HG nr. 873/2022, și anume:

a) cheltuielile prevăzute la art. 64 din Regulamentul (UE) 2021/1060;

b) cheltuielile efectuate în sprijinul relocării potrivit art. 66 din Regulamentul (UE) 2021/1060;

c) cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1058;

d) cheltuielile excluse de la finanțare potrivit art. 16 alin. (1) și art. 22 alin. (4) din Regulamentul (UE) 2021/1057;

e) cheltuielile excluse de la finanțare potrivit art. 9 din Regulamentul (UE) 2021/1056;

f) achiziția de echipamente și autovehicule sau mijloace de transport second-hand;

g) amenzi, penalități, cheltuieli de judecată și cheltuieli de arbitraj;

h) cheltuielile efectuate peste plafoanele specifice stabilite de autorități de management prin ghidul solicitantului, în aplicarea prevederilor art. 2 alin. (1) lit. f) din Hotărârea de Guvern nr. 873/ 2022;

i) cheltuielile excluse de la finanțare de autoritatea de management prin ghidul solicitantului, în aplicarea prevederilor art. 2 alin. (1) lit. f) din Hotărârea de Guvern nr. 873/ 2022, corespunzător specificului programului și particularităților operațiunilor;

j) cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1060, cu excepția situațiilor reglementate la art. 20 alin. (1) lit. b) din același Regulament;

TVA recuperată pe baza declaraților depuse la ANAF nu este eligibilă.

Potrivit dispozițiilor art. 10 alin. (2) din Hotărârea de Guvern nr. 873/ 2022, cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1060, care afectează caracterul durabil al operațiunilor, devin neeligibile, proporțional cu perioada de neconformitate.

### 5.3.4 Opțiuni de costuri simplificate. Costuri directe și costuri indirecte

Cheltuielile efectuate în cadrul proiectelor finanțate prin Programul Educație și Ocupare (directe sau indirecte, după caz) vor putea fi decontate:

* pe bază de costuri reale, caz în care pentru aceste cheltuieli trebuie prezentată o justificare în cererea de finanțare, iar la raportare, în susținerea eligibilității cheltuielilor efectuate pentru implementarea proiectului, beneficiarii vor depune documente justificative suport (state de plată, facturi etc);
* pe bază de opțiuni de costuri simplificate.

PEO prevede două categorii de cheltuieli eligibile:

*cheltuieli eligibile directe*

și

*cheltuieli eligibile indirecte.*

*Cheltuielile eligibile directe* sunt cheltuieli care pot fi atribuite unei anumite activități individuale din cadrul proiectului și pentru care este demonstrată legătura directă cu activitatea în cauză. În această categorie sunt incluse, fără a se limita la acestea, următoarele tipuri de cheltuieli: servicii de formare profesională, servicii de informare și consiliere profesională, dezvoltarea de aplicații și sisteme informatice destinate activităților cu grupul țintă sau în beneficiul grupului țintă, organizarea de evenimente cu grupul țintă sau în beneficiul grupului țintă, pachete complete conținând transport și cazare a participanților, grupului țintă și/sau a personalului propriu, sonorizare, interpretariat, editarea și tipărirea de materiale pentru sesiuni de instruire/formare a grupului țintă, editarea și tipărirea de materiale publicitare destinate grupului țintă, cheltuieli necesare pentru identificarea nevoilor grupului țintă/comunităților etc.

*Cheltuielile eligibile indirecte* sunt cheltuielile efectuate pentru funcționarea de ansamblu a proiectului și care nu pot fi atribuite direct unei anumite activități. Aceste cheltuieli includ și cheltuieli generale de administrație, nefiind dimensionate în mod proporțional cu mărimea indicatorilor de realizare.

Cheltuielile de personal sunt cheltuielile aferente resurselor umane implicate în implementarea proiectului (de ex: cheltuieli salariale, onorarii, cheltuieli aferente personalului externalizat etc).

Cheltuielile de personal pot fi încadrate atât ca cheltuieli directe, cât și ca cheltuieli indirecte, în funcție de specificul acestora.

Cheltuielile directe de personal reprezintă acele cheltuieli care derivă din încheierea de raporturi de serviciu/de muncă, inclusiv contribuțiile angajatului și angajatorului, cu respectarea prevederilor Legii nr. 53/2003 - Codul muncii, republicată, cu modificările și completările ulterioare, precum și costurile rezultate din contracte de servicii încheiate cu personal extern beneficiarului, conform prevederilor legale în vigoare. Această categorie de cheltuieli este aferentă personalului care este direct implicat în activități generatoare de rezultate și, după caz, indicatori din cadrul operațiunii.

Regulile aplicabile cheltuielilor cu personalul cât și plafoanele aplicabile sunt stabilite în Ghidul Solicitantului Condiții Generale PEO 2021-2027.

### 5.3.5 Opțiuni de costuri simplificate. Costuri unitare/sume forfetare și rate forfetare

Cheltuielile indirecte vor fi decontate ca rată forfetară fixă de 15% din costurile directe cu personalul, per proiect, prin aplicarea articolului 54 litera (b) din Regulamentul UE 2021/1060.

### 5.3.6 Finanțare nelegată de costuri

Nu este cazul.

## 5.4 Valoarea minimă și maximă eligibilă/nerambursabilă a unui proiect

Valoarea minimă eligibilă a unui proiect este de 201.000 euro, atât pentru regiunile mai puțin dezvoltate cât și pentru regiunea mai dezvoltată.

Valoarea maximă eligibilă a unui proiect nu poate depăși valoarea maximă de 360.000 de euro, atât pentru regiunile mai puțin dezvoltate, cât și pentru regiunea mai dezvoltată București - Ilfov.

**Valoarea eligibilă a proiectelor va fi dimensionată în funcție de valoarea grupului țintă și a indicatorului de realizare EECO06+07 - Copii și tineri, asumate prin cererea de finanțate. În acest sens, valoarea minimă eligibilă a proiectului va fi asociată valorii minime obligatorii a grupului țintă, respectiv țintei minime a indicatorului de realizare EECO06+07 - Copii și tineri, asumate la nivelul cererii de finanțare pentru fiecare proiect.**

**În situația în care se optează pentru suplimentarea valorilor grupului țintă și a indicatorului de realizare EECO06+07 - Copii și tineri în raport cu valorile minime obligatorii precizate în secțiunea *3.7 Grup țintă vizat de apelurile de proiecte*, respectiv *3.8 Indicatori*, valoarea eligibilă a proiectelor se poate suplimenta cu suma maximă de 5.204 euro / student.** Cursul de schimb care va fi utilizat pentru stabilirea acestei valori este cursul Inforeuro aferent lunii 2024, respectiv 1 Euro = ................... RON

Bugetul proiectului va fi exprimat DOAR în lei.

## 5.5 Cuantumul cofinanțării acordate

Cuantumul asistenței financiare nerambursabile se stabilește în mod individual, în funcție de modalitatea de organizare juridică a solicitantului în conformitate cu capitolul 2.2 „Cofinanțarea proprie minimă a beneficiarului“ din Ghidul Solicitantului Condiții Generale PEO.

## 5.6 Durata proiectului

Perioada de implementare a proiectului este de 36 de luni. Proiectele care vor prevedea o perioadă de implementare mai mare de 36 de luni vor fi respinse.

La completarea cererii de finanțare în sistemul electronic va trebui evidențiată durata fiecărei activități și subactivități incluse în proiect.

## 5.7 Alte cerințe de eligibilitate a proiectului

Nu este cazul.

# 6.INDICATORI DE ETAPĂ

Indicatorii de etapă sunt indicatorii de realizare și de rezultat menționați in secțiunea 3.8, respectiv indicatorii obligatorii asumați la nivelul fiecărei cereri de finanțare.

# 7. COMPLETAREA ȘI DEPUNEREA CERERILOR DE FINANȚARE

## 7.1 Completarea formularului cererii

Solicitantul are obligația de a completa cererea de finanțare cu toate informațiile necesare și de a anexa documentele justificative/documentele suport/anexele obligatorii prevăzute în Ghidul Solicitantului – Condiții Generale și în prezentul ghid, solicitantul fiind responsabil pentru lipsa unora din aceste informații/documente/anexe care pot conduce la decizii de respingere a cererii de finanțare, fie în etapa de evaluare tehnico-financiară, fie în etapa de contractare.

Prin depunerea cererii de finanțare, solicitantul înțelege și își asumă respectarea regulilor privind completarea cererii de finanțare, a regulilor privind procesul de evaluare și selecție a cererilor de finanțare (inclusiv a procesului de soluționare a contestațiilor) și condițiile de acces la finanțare/ contractare, a termenelor stabilite și/sau durata unor activități, așa după cum sunt prevăzute aceste reguli în prezentul document.

In ceea ce privește completarea secțiunii „Buget – domeniu de intervenție“ se va selecta din aplicația informatica MySMIS2021+:

* „150. Sprijin pentru învățământul terțiar (cu excepția infrastructurilor)“ – reprezentând 100% din bugetul total eligibil al proiectului.

## 7.2 Limba utilizată în completarea cererii de finanțare

Cererea de finanțare precum și toate documentele atașate vor fi completate exclusiv în limba română. În cazul în care este necesară încărcarea de documente elaborate în altă limbă decât limba română, solicitantul are obligația de a încărca și o traducere legalizată în limba română a documentului/documentelor emise în altă limbă.

## 7.3 Metodologia de justificare și detaliere a bugetului cererii de finanțare

În vederea completării bugetului este obligatorie definirea activităților și sub activităților, detalierea achizițiilor precum și selectarea sursei de cofinanțare proprie de la secțiunea “*Capacitate solicitant”*.

La întocmirea bugetului, solicitantul are în vedere faptul că valorile pe care se fundamentează bugetul trebuie să respecte prevederile art. 5 lit. d) și e) din OUG nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare.

*Completarea formularului aferent cheltuielii*

Pentru acest pas este necesară completarea următoarelor câmpuri:

* Descrierea cheltuielii – în acest câmp se vor introduce informații privind denumirea cheltuielii, precum și descrierea tehnică a acesteia (ex: laptop, procesor .... GHZ, minim ... gb ram, etc). Pentru costurile salariale se recomandă ca în descrierea cheltuielii să se precizeze numărul de ore de lucru pe zi, după caz, precum și numărul de zile sau luni pentru care va fi angajată fiecare persoană.;
* Categorie – se va selecta din nomenclator categoria în care se încadrează cheltuiala;
* Subcategorie – se va selecta din nomenclator subcategoria în care se încadrează cheltuiala;
* Tip – se va selecta dacă cheltuiala este directă sau indirectă;
* Achiziție – dacă cheltuiala reprezintă o achiziție și aceasta a fost deja introdusă la secțiunea „Plan de Achiziții” în acest moment poate fi asociată cheltuielii.
* U.M. – unitatea de măsura (Pentru costurile salariale se recomandă ca unitatea de măsură să fie ora);
* Cantitate – cantitatea necesară a fi folosită în cadrul subactivității;
* Preț unitar fără tva;
* Procent TVA – se va introduce procentul TVA aplicabil cheltuielii;
* Nerambursabil – se calculează valoarea nerambursabilă aferentă cheltuielii (în funcție de cofinanțarea stabilită prin ghidul solicitantului condiții specifice pentru apelul de proiecte);
* Justificare – vă rugăm să justificați necesitatea efectuării cheltuielii, cantitatea și costul unitar.

În cazul în care există cheltuieli de echipamente care vor fi folosite în cadrul mai multor activități/ subactivități, acestea vor fi alocate unei singure subactivități (se va evita spargerea costului echipamentului pe mai multe activități/ subactivități).

În cadrul cererii de finanțare, la secțiunea „Buget - Activități și cheltuieli”, solicitantul va menționa în câmpul „Justificarea cheltuielii” tema secundară vizată de cheltuiala respectivă și va explica modul în care cheltuiala contribuie la tema secundară și care este procentul din cheltuială aferent temei secundare vizate*.*

## 7.4 Anexe și documente obligatorii la depunerea cererii

Odată cu depunerea Cererii de finanțare se va transmite prin sistemul informatic MySMIS2021+:

 Acord de parteneriat, încheiat între solicitant și parteneri, dacă este cazul;

 Procedura de selecție a partenerilor din sectorul privat, în cazul solicitanților entități finanțate din fonduri publice;

 CV Manager de proiect și documente suport care atestă educația și experiența profesională specifică;

 CV Coordonator proiect partener și documente suport care atestă educația și experiența profesională specifică;

 Documente care să demonstreze experiența relevantă în domeniul activităților desfășurate în proiect de solicitant/parteneri.

## 7.5 Aspecte administrative privind depunerea cererii de finanțare

Cererea de finanțare depusă de solicitanți trebuie să respecte modelul cadru aprobat prin ordin al ministrului investițiilor și proiectelor europene. La cererea de finanțare, solicitantul anexează, indiferent de program sau de apelul de proiecte, Anexa 1 ”Declarația unică”, care se completează conform prevederilor art. 8 alin. (2) și (3) din OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027 și prin care solicitantul confirmă îndeplinirea condițiilor de eligibilitate și a cerințelor de conformitate administrativă.

Solicitantul are obligația de a completa cererea de finanțare cu toate informațiile necesare. Solicitantul are obligația de a anexa, la cererea de finanțare, toate documentele justificative, documentele suport și anexele prevăzute în prezentul ghid al solicitantului, necesare pentru etapa de evaluare tehnico-financiară a proiectului, acesta fiind responsabil pentru lipsa unora din aceste informații, documente sau anexe care pot conduce la decizii de respingere a cererii de finanțare în oricare din etapele de evaluare, de selecție sau de contractare.

## 7.6 Anexele și documente obligatorii la momentul contractării

La momentul contractării se vor transmite prin sistemul informatic MySMIS2021+ următoarele documente:

* Documente care să demonstreze existența unui contract de finanțare încheiat între solicitant/fiecare partener și ANPCDEFP pentru proiecte de mobilitate în domeniul universitar prin Programul Erasmus+.
* Documente care atestă realitatea și conformitatea elementelor prezentate în cadrul Declarației unice;
* Actele de înființare și de dobândire a personalității juridice;
* Documentele statuare actualizate cu ultimele modificări( ex. act constitutiv, statut etc. actualizate cu ultimele modificări);
* Certificatul de atestare fiscală emis în conformitate cu prevederile Ordinului nr. 3654/2015 privind aprobarea procedurii de eliberare a certificatului de atestare fiscală, a certificatului de obligații bugetare, precum și a modelului și conținutului acestora. Solicitantului NU i se poate acorda finanțarea nerambursabilă solicitată dacă se încadrează, din punct de vedere al obligațiilor de plată restante la bugetele publice, într-una din situațiile în care obligațiile de plată nete depășesc 1/12 din totalul obligațiilor datorate în ultimele 12 luni;
* Certificatul de atestare fiscală emis în conformitate cu prevederile Ordinului comun, al ministrului administrației și internelor și ministrului finanțelor publice nr. 2052 bis/1528/2006 privind aprobarea unor formulare tipizate pentru stabilirea, constatarea, controlul, încasarea și urmărirea impozitelor și taxelor locale, precum și a altor venituri ale bugetelor locale, inclusiv pentru punctele de lucru. Certificatul trebuie să fie însoțit de Anexa privind verificarea eligibilității solicitanților de fonduri externe nerambursabile emisă in conformitate cu prevederile Ordinului comun, al ministrului administrației și internelor și ministrului finanțelor publice, nr. 75/767/2009 privind aprobarea unor formulare tipizate pentru activitatea de colectare a impozitelor și taxelor locale, desfășurată de către organele fiscale locale, în care trebuie să fie precizat că solicitantul se încadrează, la data întocmirii certificatului de atestare fiscală, in următoarea situație: "obligațiile de plată scadente nu depășesc 1/6 din totalul obligațiilor datorate in ultimul semestru încheiat";
* Împuternicire pentru persoana desemnată să semneze contractul de finanțare/documentele contractului, după caz;
* Lista resurselor umane implicate în proiect, în cadrul căreia să se specifice în mod clar funcția deținută în proiect, nominalizarea persoanelor implicate în proiect (de exemplu: coordonator formare etc. după caz), semnat de reprezentantul legal al solicitantului;
* CV-urile (în format Europass) membrilor echipei de implementare a proiectului care au fost nominalizați în etapa de contractare, în limba română, indicând funcția/rolul în proiect, datate și semnate de către titulari pe fiecare pagină, în cazul în care acestea nu au fost încărcate în etapa de depunere a cererii de finanțare;
* Diplome, certificate, adeverințe, contracte de muncă, fișe de post etc. care să ateste informațiile prezentate în CV-uri, referitoare la condițiile de studii și experiența profesională specifică necesare pentru ocuparea funcției în proiect, în cazul în care acestea nu au fost încărcate în etapa de depunere a cererii de finanțare. Se va avea în vedere încărcarea de documente suport relevante pentru demonstrarea studiilor și experienței specifice solicitate prin “Cerințe fisă post” din cererea de finanțare secțiunea “Resurse umane implicate”;
* Declarație din partea solicitantului privind prevederile art.96 (1) din Legea 161/2003;
* Declarație din partea solicitantului si a partenerilor privind evitarea dublei finanțări si utilizarea eficientă a fondurilor;
* Declarație pe proprie răspundere conform căreia solicitantul confirmă faptul că nu există modificări intervenite asupra condițiilor inițiale prezentate în cererea de finanțare evaluată și aprobată;
* Fișele de identificare financiară completate cu conturile deschise pe proiect.

De asemenea, în vederea verificării îndeplinirii condițiilor din Ghidul Solicitantului Condiții Specifice, cu privire la evitarea dublei finanțări si utilizarea eficientă a fondurilor, se va transmite lista de achiziții a echipamentelor (mijloace fixe sau platforme, echipamente IT etc.) din cadrul fiecărui proiect aprobat, însoțită de o notă de fundamentare privind destinația și utilitatea fiecărui echipament, precum și o declarație pe propria răspundere din partea beneficiarul) cu privire la evitarea riscului de dublă finanțare pentru achiziționarea pe proiecte diferite a aceluiași tip de mijloace fixe sau platforme IT cu aceeași destinație.

## 7.7 Renunțarea la cererea de finanțare

Renunțarea la Cererea de finanțare a anterior semnării Contractului de finanțare se realizează prin transmiterea de către solicitant, prin intermediul aplicației informatice MySMIS2021/SMIS2021+, a unei solicitări scrise.

Renunțarea la implementarea proiectului, ulterior semnării Contractului de finanțare se realizează în conformitate cu prevederile Contractului de finanțare.

# 8. PROCESUL DE EVALUARE, SELECȚIE ȘI CONTRACTARE A PROIECTELOR

## 8.1 Principalele etape ale procesului de evaluare, selecție și contractare

În cadrul mecanismului competitiv, AM PEO lansează un apel de proiecte (cu termen limită sau cu depunere continuă) prin care stabilește reguli de elaborare și depunere a proiectelor și prezintă etapele de verificare a conformității administrative și a evaluării tehnice și financiare și de selecție, pe care le vor parcurge după depunere.

## 8.2 Conformitate administrativă – DECLARAȚIA UNICĂ

Evaluarea conformității administrative este complet digitalizată, realizată automat prin sistemul informatic MySMIS2021/SMIS2021+, pe baza declarației unice, a cererii de finanțare, a bugetului și documentelor suport/justificative și a anexelor la cererea de finanțare încărcate de către solicitant în sistemul informatic MySMIS/2021/SMIS2021+. Declarația unică este prevăzută în Anexa nr. 1 la prezentul Ghid.

După verificarea digitalizată a conformității administrative, sistemul/aplicația informatică MySMIS2021/SMIS2021+ va informa solicitantul/liderul de parteneriat cu privire la trecerea la etapa de evaluare tehnică și financiară preliminară prin emiterea automată a unui certificat de conformitate administrativă, prin intermediul aplicației informatice MySMIS2021/SMIS2021+.

Numai Cererile de finanțare care au obținut Certificatul de conformitate administrativă sunt admise în următoarea etapă a procesului de evaluare, respectiv evaluarea tehnică și financiară preliminară.

În etapa de evaluare a conformității administrative și a eligibilității nu se pot solicita clarificări.

## 8.3 Etapa de evaluare preliminară

Evaluarea eligibilității Cererii de finanțare se realizează în conformitate cu Metodologia de verificare, evaluare și selecție a proiectelor ȋn cadrul programului educație și ocupare 2021 – 2027 (PEO) și în conformitate cu criteriile și sub-criteriile de evaluare menționate în Anexa nr.2 Criterii de evaluare tehnică și financiară preliminară (ETFP) la prezentul Ghid al Solicitantului Condiții Specifice.

Criteriile de evaluare privind eligibilitatea proiectului si a activităților sunt:

* Încadrarea proiectului propus spre finanțare în programul operațional
* Respectarea criteriilor de eligibilitate a cheltuielilor
* Includerea tuturor activităților obligatorii
* Respectarea condițiilor de acces stabilite în ghidul Solicitantului – Condiții Specifice.

## 8.4 Evaluarea tehnică și financiară. Criterii de evaluare tehnică și financiară

Evaluarea tehnică și financiară se realizează în conformitate cu Metodologia de verificare, evaluare şi selecție a proiectelor ȋn cadrul Programului Educație și Ocupare 2021 – 2027 (PEO) și în conformitate cu criteriile și subcriteriile de evaluare menționate în Anexa nr. 3 - Criterii de evaluare tehnică și financiară calitativă la prezentul Ghid al Solicitantului Condiții Specifice.

Criteriile de evaluare tehnică și financiară aplicabile prezentului apel de proiecte sunt:

* Relevanța – maxim 30 de puncte, minim 21 de puncte. Cererile de finanțare care obțin mai puțin de 21 de puncte la criteriul Relevanță vor fi respinse;
* Eficacitate – maxim 30 de puncte, minim 21 de puncte. Cererile de finanțare care obțin mai puțin de 21 de puncte la criteriul Eficacitate vor fi respinse;
* Eficiență - maxim 30 de puncte, minim 21 de puncte. Cererile de finanțare care obțin mai puțin de 21 de puncte la criteriul Eficiență vor fi respinse;
* Sustenabilitate – maxim 10 puncte, minim 7 puncte. Cererile de finanțare care obțin mai puțin de 21 de puncte la criteriul Sustenabilitate vor fi respinse.

## 8.5 Aplicarea pragului de calitate

În cazul programelor cofinanțate din FSE+, pragul de calitate, sub care proiectele depuse la finanțare sunt declarate respinse, este de minim 70% din punctajul maxim care poate fi acordat.

## 8.6 Aplicarea pragului de excelență

Nu este cazul.

## 8.7 Notificarea rezultatului evaluării tehnice și financiare.

Rezultatele evaluării tehnice și financiare se comunică solicitantului, indicându-se punctajul obținut pentru fiecare criteriu precum și justificarea rezultatului evaluării tehnice și financiare, respectiv a punctajului pentru fiecare criteriu de evaluare în parte pentru apelurile de proiecte pentru care este prevăzută acordarea de punctaje.

Rezultatul evaluării tehnice şi financiare va fi comunicat conform prevederilor Metodologiei de verificare, evaluare şi selecție a proiectelor ȋn cadrul PEO 2021 – 2027.

## 8.8 Contestații

Cu privire la rezultatul evaluării tehnice și financiare, solicitantul/liderul de parteneriat, după caz, poate formula contestație pe cale administrativă în termen de 30 zile calendaristice calculat de la data comunicării acestuia prin intermediul sistemului informatic MySMIS2021/SMIS2021+.

Contestația trebuie să cuprindă cel puțin următoarele elemente:

a) datele de identificare ale solicitantului: denumire, sediu, datele de contact, precum și alte atribute de identificare, în condițiile legii, cum sunt: numărul de înregistrare în Registrul Comerțului sau într-un alt registru public, codul unic de înregistrare, precum și a cererii de finanțare: titlu, cod unic SMIS;

b) datele de identificare ale reprezentantului legal al solicitantului;

c) obiectul contestației;

d) criteriul/criteriile contestate;

e) motivele de fapt și de drept pe care se întemeiază contestația, detaliate pentru fiecare criteriu de evaluare și selecție în parte contestat;

f) semnătura reprezentantului legal/împuternicit al solicitantului.

Decizia Comitetului de soluționare a contestațiilor este definitivă în sistemul căilor administrative de atac. Ea poate fi atacată la instanțele judecătorești în condițiile Legii contenciosului administrativ nr. 554/2004, cu modificările și completările ulterioare.

Comitetul de Soluționare a Contestațiilor respinge automat contestațiile care:

- reclamă faptul ca nu au fost recepționate solicitările de clarificări, scrisorile de corecții bugetare sau notificările/deciziile de comunicare a rezultatelor verificării și evaluării, dar a căror primire AM PEO/OI PEO o poate dovedi cu confirmarea de transmitere electronică sau cu raportul de expediție prin fax, e-mail;

- este expediată de solicitant după termenul stipulat în notificarea/scrisoarea/decizia de comunicare a rezultatelor verificării și evaluării.

Contestația trebuie să vizeze explicit criteriile din grila de evaluare. Vor fi reevaluate doar criteriile contestate. Termenul maxim de soluționare a unei contestații este de 30 zile de la data înregistrării acesteia.

## 8.9 Contractarea proiectelor

### 8.9.1 Verificarea îndeplinirii condițiilor de eligibilitate

După finalizarea evaluării tehnice și financiare a cererilor de finanțare, AM PEO/OI PEO, după caz, demarează etapa de contractare. Intrarea în etapa de contractare este adusă la cunoștința solicitantului al cărui proiect a fost selectat, prin aplicația informatică MySMIS2021/SMIS2021+, în termen de maxim 5 zile lucrătoare calculat de la data finalizării etapei de evaluare tehnică și financiară, respectiv de la data finalizării procesului de contestații, după caz. Procesul de contractare se derulează în conformitate cu prevederile Ghidului Solicitantului Condiții Generale secțiunea 5.3 Contractare.

### 8.9.2 Decizia de acordare/respingere a finanțării

AM/OI PEO va emite decizia de selecție/aprobare a finanțării, respectiv decizia de respingere a cererii de finanțare. Pentru cererile de finanțare selectate, AM/OI va proceda la încheierea contractului de finanțare/emiterea deciziei/ordinului de finanțare.

### 8.9.3 Definitivarea planului de monitorizare al proiectului

În conformitate cu Ordinul ministrului investițiilor și proiectelor europene nr. 1.777/2023, menționat la art. 4 alin.(1) art. 6 alin (1) și (3) art.7 alin (1) și (3) art. 14 alin (2) și art. 17 alin (2) din Ordonanța de Urgență a Guvernului nr. 23 din 12 aprilie 2023 privind instituirea unor măsuri de simplificare și digitalizare pentru gestionarea fondurilor europene aferente politicii de coeziune 2021-2027 se completează anexa aplicabilă și se stabilesc ținte trimestriale pentru atingerea rezultatelor asumate.

Planul de monitorizare a proiectului este parte integrantă a contractului de finanțare/deciziei de finanțare, după caz, și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea finanțare și asumați în contractul de finanțare/decizia de finanțare.

Planul de monitorizare include, de asemenea, valorile țintelor finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază/de referință ale acestora, dacă există.

### 8.9.4 Semnarea contractului de finanțare /emiterea deciziei de finanțare

Pentru cererile de finanțare selectate, autoritatea de management/organismul intermediar va proceda la încheierea contractului de finanțare. Contractul de finanțare, după caz, se generează de sistemul informatic MySMIS2021/SMIS2021+ și se semnează, numai în format electronic, de către reprezentantul legal/persoanele împuternicite ale AM/OI, după caz, și reprezentantul legal/persoanele împuternicite desemnate de solicitant/liderul de parteneriat în numele parteneriatului constituit.

# 9. ASPECTE PRIVIND CONFLICTUL DE INTERESE

La conceperea cererii de finanțare precum și pe toată perioada implementării proiectului, beneficiarii vor trebui să respecte prevederile legale europene și naționale în vigoare referitoare la conflictul de interese şi regimul incompatibilităţilor.

Beneficiarii de finanţare nerambursabilă se obligă să întreprindă toate diligenţele necesare pentru a evita orice conflict de interese şi să informeze cu celeritate AM PEO în legătură cu orice situaţie care dă naştere sau este posibil să dea naştere unui astfel de conflict. În cazul apariţiei riscului unei astfel de situații beneficiarul trebuie să ia măsuri care să conducă la evitarea, respectiv stingerea lui şi să informeze în scris AM PEO / OI PEO delegat în legătură cu orice situație care dă naștere sau este posibil să dea naștere unui astfel de conflict, în termen de 3 (trei) zile lucrătoare de la apariția unei astfel de situații.

Reprezintă conflict de interese orice situație care împiedică beneficiarul de a avea o atitudine obiectivă şi imparţială, sau care îi împiedică să execute activităţile prevăzute în cererea de finanţare într-o manieră obiectivă şi imparţială, din motive referitoare la familie, viaţă personală, afinităţi politice sau naţionale, interese economice sau orice alte interese. Interesele anterior menţionate includ orice avantaj pentru persoana în cauză, soţul/soţia sau o rudă ori un afin, până la gradul 2 inclusiv.

Această prevedere se aplică Beneficiarului, Partenerilor, subcontractorilor, furnizorilor şi angajaților Beneficiarului/Partenerului şi altor persoane juridice publice sau private, în cazul în care acestea sunt implicate în activităţi care pot fi încadrate în execuţia, auditarea sau controlul bugetului Uniunii Europene, precum și angajaților AM PEO/OI PEO delegat si persoanelor fizice sau juridice care desfăşoară activităţi externalizate pentru AM PEO/OI PEO delegate, implicați direct în procesul de evaluare/selecţie/aprobare/control, după caz, a cererilor de finanţare, respectiv în procesul de verificare/autorizare/ plată/control al cererilor de rambursare/plată.

În temeiul articolului 61 alin. (3) din Regulamentul (UE, Euratom) 2018/1046 al Parlamentului European şi al Consiliului din 18 iulie 2018 privind normele financiare aplicabile bugetului general al Uniunii, un conflict de interese există în cazul în care exercitarea imparțială și obiectivă a funcțiilor unui actor financiar sau ale unei alte persoane implicate în execuția bugetului „este compromisă din motive care implică familia, viața afectivă, afinitățile politice sau naționale, interesul economic sau orice alt interes personal direct sau indirect”.

În sensul aspectelor menționate mai sus, Beneficiarii se obligă să ia toate măsurile pentru respectarea regulilor pentru evitarea conflictului de interese, conform următoarelor prevederi legislative europene și naționale:

- articolul 61 din Regulamentul (UE, EUROATOM) nr. 1046/2018 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;

- Capitolul II, Secțiunea a 2-a Reguli în materia conflictului de interese, din OUG nr.66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare;

- Titlul IV, Capitolul II din Legea nr.161/2003 privind unele masuri pentru asigurarea transparentei in exercitarea demnităților publice, a funcțiilor publice si in mediul de afaceri, prevenirea și sancționarea corupției, cu modificările și completările ulterioare, pentru beneficiarii care fac parte din categoria subiecților de drept public;

- capitolul II, secțiunea 4 Reguli de evitare a conflictului de interese, (art. 58-63), din Legea nr. 98/2016 privind achizițiile publice.

# 10. ASPECTE PRIVIND PRELUCRAREA DATELOR CU CARACTER PERSONAL

Solicitanții și beneficiarii de finanțare nerambursabilă au obligația respectării prevederilor Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul General privind Protecția Datelor), prevederi transpuse în legislația națională prin Legea nr. 190/ 2018, precum şi prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările si completările ulterioare.

Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în toate fazele de evaluare și selecție și ulterior, dacă este cazul, în toate fazele de contractare, implementare, sustenabilitate a proiectului, inclusiv în cadrul aplicațiilor electronice MySMIS2021/SMIS2021+.

# 11. ASPECTE PRIVIND MONITORIZAREA TEHNICĂ ȘI RAPOARTELE DE PROGRES

## 11.1 Rapoartele de progres

În procesul de monitorizare a proiectelor se elaborează raportul de progres și raportul de vizită, al căror conținut-cadru este aprobat prin ordin al ministrului investițiilor și proiectelor europene.

Raportul de progres se generează prin sistemul informatic MySMIS2021/SMIS2021+ de către beneficiar și se transmite periodic, conform prevederilor Ghidului solicitantului și ale contractului/deciziei de finanțare, în termen de 30 de zile de la finalizarea perioadei de raportare. AM/OI, după caz, aplică măsuri consolidate de monitorizare și poate să aplice măsurile corective prevăzute în contractul de finanțare pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariția de decalaje între progresul fizic la nivelul țintelor asumate și stadiul din rapoartele de progres și pe care are obligația de a le prevedea în contractul/decizia de finanțare.

## 11.2 Vizitele de monitorizare

Beneficiarul este responsabil pentru implementarea proiectului în condițiile specificate în contractul de finanțare/decizia de finanțare, după caz. Vizitele de monitorizare pot fi vizite la fața locului, speciale de tip ad-hoc, încrucișate și ex post, vizite pe teren la beneficiarii proiectelor, atât în perioada de implementare, cât și post implementare, pe perioada în care beneficiarul/liderul de parteneriat are obligația de a asigura caracterul durabil al operațiunilor potrivit prevederilor art. 65 din Regulamentul (UE) 2021/1.060, cu modificările și completările ulterioare.

## 11.3 Mecanismul specific indicatorilor de etapă. Planul de monitorizare

Verificarea tehnică a proiectului se va realiza pe baza Rapoartelor tehnice de progres, transmise de beneficiar însoțite de documente suport care atestă derularea activităților, atingerea rezultatelor și a indicatorilor asumați prin cererea de finanțare. Descrierea și detalierea procesului tehnic de transmitere a Rapoartelor tehnice de progres și a documentelor suport va fi prezentată de către AM PEO prin publicarea Manualului Beneficiarului.

# 12. ASPECTE PRIVIND MANAGEMENTUL FINANCIAR

## 12.1 Mecanismul cererilor de prefinanțare

Mecanismul cererilor de prefinanțare se derulează cu respectarea prevederilor cap. IV din OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

## 12.2 Mecanismul cererilor de plată

Mecanismul cererilor de plată se derulează cu respectarea prevederilor cap. V din OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

## 12.3 Mecanismul cererilor de rambursare

Mecanismul cererilor de rambursare se derulează cu respectarea prevederilor cap. V din OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

## 12.4 Graficul cererilor de prefinanțare/plată/rambursare

În ceea ce privește mecanismul prefinanțării, mecanismul cererii de plată și mecanismul cererii de rambursare, se vor respecta prevederile Ordonanței de Urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare.

## 12.5 Vizitele la fața locului

Vizitele la fața locului sunt vizite pe teren la beneficiarii proiectelor, atât în perioada de implementare, cât și post implementare, pe perioada în care beneficiarul/liderul de parteneriat are obligația de a asigura caracterul durabil al operațiunilor potrivit prevederilor art. 65 din Regulamentul (UE) 2021/1.060, cu modificările și completările ulterioare.

Raportul de vizită se elaborează de autoritatea de management/organismul intermediar, după caz, prin sistemul informatic MySMIS2021/SMIS2021, în conformitate cu prevederile procedurilor operaționale și se generează în termen de 10 zile lucrătoare de la data vizitei efectuate la fața locului.

# 13. MODIFICAREA GHIDULUI SOLICITANTULUI

## 13.1 Aspectele care pot face obiectul modificărilor prevederilor ghidului solicitantului

Prevederile prezentului Ghid al Solicitantului Condiții Specifice pot fi modificate, în cazuri temeinic justificate, prin Ordin al ministrului investițiilor și proiectelor europene.

Aspecte ce pot face obiectul modificărilor prevederilor prezentului Ghid al solicitantului condiții specifice:

* data limită de depunere a Cererilor de finanțare în aplicația MySMIS2021/SMIS2021+;
* anexele la Ghidul Solicitantului Condiții Specifice;
* alte elemente, identificate ulterior lansării apelului de proiecte, ca fiind deficitare a căror remediere necesită modificarea Ghidului Solicitantului Condiții Specifice.

## 13.2 Condiții privind aplicarea modificărilor pentru cererile de finanțare aflate în procesul de selecție (condiții tranzitorii)

Modificarea datei limită de depunere a cererilor de finanțare nu afectează cererile de finanțare depuse, acestea urmând să fie incluse în procesul de evaluare după închiderea apelului. Orice modificare adusă la Ghidul Solicitantului Condiții Specifice nu afectează Cererile de finanțare depuse, acestea fiind evaluate pe baza prevederilor Ghidului Solicitantului Condiții Specifice în vigoare la data depunerii cererii de finanțare.

# 14. ANEXE

# 14.1. Anexa nr. 1. Declarație unică

# 14.2. Anexa nr. 2. Criterii de evaluare tehnică și financiară preliminară

# 14.3. Anexa nr. 3. Criterii de evaluare tehnică și financiară calitativă

# 14.4. Anexa nr. 4. Contractul de finanțare – Condiții Specifice

# 14.5. Anexa nr. 5. Model Declarație privind conformitatea cu prevederile Cartei drepturilor fundamentale ale Uniunii Europene

# 14.6. Anexa nr. 6. Model Declarație privind respectarea Convenției Națiunilor Unite privind drepturile persoanelor cu dizabilități

# 14.7. Anexa nr. 7 - Lista instituțiilor de învățământ superior din România care posedă Carta Universitară Erasmus (ECHE) 2021-2027

1. Criteriile/categoriile prevăzute se aplică în condițiile prezentului ghid de către toate instituțiile de învățământ superior, indiferent de forma lor de finanțare/organizare (de stat/militare/private). [↑](#footnote-ref-2)
2. Conform OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027, activitate sau pachet de activități care trebuie să respecte următoarele condiții cumulative:(i)are legătură directă cu obiectul proiectului pentru care se acordă finanțarea și contribuie în mod direct și semnificativ la realizarea obiectivelor și la obținerea rezultatelor acestuia;(ii)se regăsește în cererea de finanțare sub forma activităților eligibile obligatorii;(iii)nu face parte din activitățile conexe;(iv)bugetul estimat alocat activității sau pachetului de activități reprezintă minimum 50% din bugetul eligibil al proiectului. [↑](#footnote-ref-3)